
Almam veterum Romanorum 
linguam Italus magister defendit 


Qui latlnum sermonem in ludis docet singulisque diebus difficilem dis¬ 
cipulos erudiendi artem exercet haud nescit quibus in difficultatibus hisce 
diebus versetur nobilissima Romanorum lingua et quam acriter veteres vitu¬ 
perentur scriptores ab illis praesertim qui, cum in latinitatis studium parum 
incumbant, non multum proficiunt; ob quam rem temere affirmare audent 
linguam latinam eruditis viris, qui in bibliothecis vitam degunt ac lucifugi, 
paene dixerim mures, ducuntur, tantummodo esse relinquendam quippe 
quae nulli utilitati hujus aetatis hominibus, ad progressum nitentibus, inve¬ 
niatur. 

Haud pauci sunt qui ita sentiunt et quotiescumque de lingua latina ser. 
mo incidit, eam vituperant utque molestum hostem quacumque ratione pro¬ 
fligandum vel saltem in fugam vertendum acriter aggrediuntur; inania sunt 
hortamenta eorum qui suadere conantur humanitatem Italorumque cultum ex 
latinis fontibus scatere indecorumque esse facinus almam veterum linguam 
neglectam contemnere: tantum autem abest ut latina lingua diligatur ut co¬ 
tidie injuste contemptui habeatur ejusque studium in ludis magis magisque 
in dies tenuetur cum nonnulli pro certo habeant nihil utile afferre posse lin¬ 
guam qua abhinc multa saecula-homines loqui desierint. Quam stulte isti 
sentiant decipianturque ostendit nobile poetarum scriptorumque agmen qui 
latina lingua usi sunt et adhuc utuntur ut homines alloquantur animi¬ 
que sensus ostendant uberrimaque Ecclesiae acta quae, cum Catholica sit, 
universalem linguam adhibet ut omnes intellegant veritatis verba quae et in 
documentis latine exaratis et in Pontificum elocutionibus aptam ac decoram 
vestem in latinis vocabulis inveniunt. Plurimi attamen sunt qui aveant lati- 
num sermonem omnino amoveri vel tenuari, rati eum esse sarcinam afferen- 

tem grave impedimentum technicarum quas vocant disciplinarum studio, 
quia crebrae difficultates quibus discipuli in legendis veterum operibus ob¬ 
viam occurrant obstaculum sint nullumque adjumentum, ad juvenum men¬ 
tem exercendam altioremque efficiendam, praebiturae videantur; tamquam si 
objurgationes, de quibus supra, hujusmodi non sint ut maerore afficiant eos 
qui latinitati student, quidam obtrectatores existimant latinam linguam ido¬ 
neam esse non posse ad omnia effingenda quippe quae vocabulis illis careat 
quibus recentia exprimantur: quomodo, quaerere solent, latine exprimere pos¬ 
sumus, ut uno exemplo utamur quae hisce temporibus mirum in modum 
inveniuntur tantaque admiratione omne genus homines implent? Num ve¬ 
teres haec quondam habuerunt ita ut illis aliquod nomen dare potuerint? 

Sit sane utilis Romanorum sermo, at, quaeso, nonne perdifficile latine 
exprimere id quod veteres non cognovere? Quod si reppererimus exprimendi 
rationem ea quae in latinum sermonem transferre velimus, num haec eodem 
exprimentur modo quo veteres? Pugnax obtrectatorum agmen nunquam de¬ 
sinit impetum facere in latinae linguae studium vel in cotidianis sermonibus 
vel in ephemeridibus vel in comitiis quae in omnibus Italicarum urbium 
foris de popularibus legum latoribus elegendis haberi solent; nam viri qui 
in rebus publicis versantur vexatam quaestionem agitant deque ea disserunt 
tanto animi ardore quasi quaestio de agris dividendis inter colonos egentes 
vel de ceteris rebus ad operarios pertinentibus disceptetur. Linguae latinae 
quaestio res non est politica, sed peritis disceptanda viris qui eam noscant 
et doceant et perspiciant quibus malis italica schola laboret quibusque ca¬ 
reat remediis ut revirescere possit. Non dissentio autem ab illis qui cogitant 
rationes docendi latinam linguam plerumque idoneas non esse ad aetatem 
nostram, qua juvenes aliquid novi percupiunt ac fastidiunt praeteritas eru¬ 
diendi rationes quae effecerunt ut latinus sermo mortuus jamdudum duce¬ 
retur et aptus tantummodo ad chartas mucorem olentes: latina lingua expri¬ 
mere potest quidquid volumus, etiam ad recentia pertinens (Summorum 
Pontificum acta et Litterae Hncyclicae id manifeste ostendunt), dummodo ea 
cum peritia utamur et in ejus studium attente incumbamus veterum recen- 
tiumque auctorum opera pervolutantes quibus opportune fruendum. Itaque 
lingua quae mortua plerisque immerito videri solet tam vivida apparet ut ea 
frui possimus ad omnia exprimenda. Si rem perpendere velis sine ira et 
studio, ut Taciti verbis utar, invenias Romanorum lexicon ditissimum et 
admodum aptum ad fingendos verborum circuitus qui latine exprimant 
omnia quae in animo habeas iisdem verbis quibus utuntur Caesar, ille lati¬ 
nitatis auctor ac pugnax defensor latinae linguae puritatis («Verbum recens 
atque novum tanquam scopulum fuge»), et Livius, romanarum rerum auctor, 
"lactea ubertate" praeditus, et Cicero, vir ille in eloquentia, ut ait Quintilia¬ 
nus, caelestis, et scriptores Christiani qui latina lingua utuntur ut strenue 
defendant novam Christi religionem et collustrent martyrum sanguinem, 

quem semen Tertullianus nuncupat. Veterum lingua adhuc vivit in nostrae 
aetatis auctorum scriptis, quorum agmen admcdum strenue pugnat eo con¬ 
silio ut repellantur^ procellae quibus Romanorum sermonis claritudo circum¬ 
funditur; multi vituperant, sed nunquam in latinitatis studium incubuerunt; 
attamen isti judices acerrimos se ostendunt auresque obstinate non praebent 
verbis eorum qui latinitatem callent; alii vero, cum sciant quam valida homi¬ 
num mentis latina lingua sit palaestra, tamen eam callide neglegunt politi¬ 
carum factionum studio incensi: id concipi non potest! «Fa tristezza il ve- 
dere che oggi», scribit italicis verbis Eminentissimus Bacci, «oroprio in 
Italia, coloro che dovrebbero per ufficio difendere questo patrimonio dei 
nostri padri, che € fundamento (nsostituibile della nostra cultura, per un 
fal so concetto di pianificazione culturale e cerebrale, concetto dei resto anche 
democraticamente impossibile, cercano di smantellare un po' per volta lo 
studio dei latino nelle scuole»; alii tandem loquuntur tanquam si sapientiae 
putei sint, ut italice dicere solemus; sed nesciunt quam inania mussitent 
cum, novissimi catones, linguam latinam delendam censeant. Hujusmodi 
censores comparo illi hominum gregi qui clamant strepitumque faciunt mi¬ 
nime sentientes quid agant quidque detrimenti afferant quotiescumque 
eorum incom posita ac rudis vox tollitur ut laudet vel vituperet. At adversus 
reprehensionum strepitum clara vox linguam latinam defendentium concin¬ 
ne undique resonat: vox est almarum studiorum Universitatum in quibus 
humanitatis arx supereminet; Pontificiorum Athenaeorum quae custodiunt 
servantque dignitatem sermonis quo utuntur ad explanandas quaestiones 
ad philosophiam vel ad theologiam pertinentes; cujusvis nationis poetarum 
scriptorumque qui latinam linguam adhibent; Sanctae Sedis Summorumque 
Pontificum qui, cum totius orbis gentes alloquantur, nullo alio sermone nisi 
universali frui possunt; omnium tandem qui sentiunt veterum humanitatis 
occasum calamitoso hominibus esse detrimento. 

Haec unanimis vox retinet impetus ac moderatur acrimoniae objurga¬ 
tionum; quid dicam de operibus quae in lucem continuo eduntur ne latini¬ 
tatis fax non dico exstinguatur sed unquam tenuetur? In primis mihi justum 
videtur collaudare fervorem et studium nobilissimi coetus illius clarorum vi. 
rorum qui operam dant ut ex Urbe Vaticana quater in anno prodeant com¬ 
mentarii quibus *Latinitas» nomen cujusque munus est efficere ut latina lin* 
gua pervulgetur in totius orbis partes omniumque continentium homines 
una lingua inter se arte conjungantur: Antonii Bacci, inter Sanctae Romanae 
Ecclesiae Purpuratos Patres cooptati; Hamleti Tondini, Summi Pontificis ab 
epistulis; Antonii Genovesi S. J., optimi illius poetae; H. Henrici Paoli, qui 
atino sermone usus de omnibus veterum recentiumque rebus suirma peri¬ 
tia tractat; Johannis Baptistae Pighi, doctae Bononiensis Universitatis Ma¬ 
gistri et aliorum concinnorum scriptorum quos magni ubique omnes ducunt 
ac latinitatis signiferos existimant. 

Vaticanorum commentariorum vestigia etiam in Hispania docti viri pre¬ 
munt: ibidem enim conditi sunt trimestres latinitatis commentarii qui •Pa¬ 
laestra latina » nuncupantur quibusque operam dant insignes latinitatis cul¬ 
tores. 

Quid praeterea dicam de compluribus libris latine exaratis qui de mul¬ 
tigenis argumentis tractant miraque elegantia exornantur? Carmina Hugonis 
Henrici Paoli, Tirolensia Latina Abbatis Egger, Varia latinitatis scripta A. 
Springhetti S. J., nec non Lexicon vocabulorum quae latine difficilius redduntur 
Cardinalis Antonii Bacci summo cum animi mei gaudio subsicivis tempori¬ 
bus iterum atque iterum lego. Mihi claras paginas legenti hoc cogitare eve¬ 
nit: juvenes plerumque perosi Cornelium vel Tacitum vel Ciceronem vel 
Senecam (ceterum non video cur eos odisse debeant) nonne amplius delec¬ 
tentur si magistri nonnullas auctorum, quos nuper recensui, paginas in lu¬ 
dis interdum legant? Nonne taedium in fugam mox vertatur si discipulorum 
manibus Bacci Lexicon committatur ut aliquid componant ad aetatem nos¬ 
tram pertinens vel aetatis illius quae a renovatis litteris nuncupatur non¬ 
nulli legendi eis praebeantur auctores quorum in/uste penitus obliti sumus? 
Nonne operae paetium est legere Sannazarium, Pontanum, Bembum, Ae¬ 
nean Sylvium Piccolominum, celeberrimum Senensem latinitatis cultorem 
atque Catholicae Ecclesiae Summum Antistitem, eorumque scripta a magis¬ 
tris peropportune selecta discipulis collustrare ac recensere? Nonne melius 
si jam praeteritae studiorum rationes renoventur ac facultas praeceptoribus 
detur legendi discipulis una cum veterum temporum scriptoribus aetatis 
nostrae auctorum opera? Renovetur studiorum ordo, veteres et recentes 
scriptores legantur; syntacticae regulae et normae non opprimant discipulos; 
seligantur cum peritia legendi auctores ita ut antiquitas quam proxima ac 
perapta ad colloquendum cum omnibus cujusvis nationis hominibus nobis 
esse videatur. 

His autem consulant rebus illi qui cotidie scholae vitam vivunt et exis¬ 
timant litterarum ludum miram esse officinam in qua patriae fata in poste¬ 
rum parentur: magistri artifices, materies effingenda discipuli. 


Antonius Pagano 



De Johannis Pascoli vita latinisque 

carminibus 

Ab ejus interitu L anno vertente 


Cum pridie Non. April. quinquagesimus impletus sit annus, ex quo 
Johannes Pascoli, immatura absumptus morte, e terrestri vita migravit, cum 
Justum et decorum, tum frugiferum et salutare esse ejus memoriam comme* 
morare et celebrare nobis videtur. 

Hoc eo facimus libentius, quod non modo aequales nostri ingenuarum 
litterarum studia parvi ducunt easque tantummodo artes quae faciles, de¬ 
lectabiles, quaestuosae sint amplectuntur, verum etiam latinae linguae ad¬ 
versantur, et inverecunde et imprudenter et audacter eam veluti emortuam 
et inutilem habendam esse existimant atque, litteratissimis neglectis viris, 
vel televisionis 1 cantores, qui perverse ululando auribus nervisve audien¬ 
tium minantur, vel puellas sericis indutas vestibus, si vestes sunt vocandae, 
in quibus nihil est quo defendi aut corpus aut denique pudor possit, quae 
flagitiose et inverecunde saltant, vel birota 2 viatores vel ignotos nuper fol¬ 
liculo lusores 3 ad sidera extollunt. Quae igitur a majoribus nostris egregie 
gesta sint meminisse gratis voluntatibus atque maximis laudibus nobis af¬ 
ferre placet, non quo in illis rebus inani quadam ostentatione contenti glo¬ 
riari et languentes delectari valeamus, sed facinorum magnitudinem et inge¬ 
niorum praestantiam laudamus, ut aequales nostri magna quaedam spectan¬ 
tes, ad ea perpetuo studio contendant. 

In hac re omnibus elaborandum est, ut illi poeticam excolant, neque 
enim vita dicenda est, quae hoc divino quasi lumine non circumfundatur, 
et humanissima quaeque sentire desinunt, qui contemnere et fastidiose ha¬ 
bere coeperint praeclaram illam vitae emendatricem; ut, barbarie et immani¬ 
tate bellorum sublata, omnium terrarum populi quasi fratres et sodales fiant 
et una conjunctissima familia vigeat. 

Ac nobis quidem videtur fore ut dies laetissima elucescat, quo die prae¬ 
clarae majorum umbrae e sepulcris exsurgant, ut una cum superstitibus de 
conciliata inter homines concordia statutaque amicitia laetentur et gaudeant. 
Tum apud omnes admiratio atque observatio magna erit tui, Johannes Pasco¬ 
li, tui, inquam, qui omnibus hominibus sive italicorum sive latinorum car¬ 
minum vi fretus pacis te praeconem praebuisti et sequestrem. 


1. Cfr. A. Bacci, Vocabolario italiano-latino. Studium, Roma, 1963. 

2. lbid. 

3. lbid. 

VITA 4 

Johannes Pascoli in castro Sancti Mauri, pridie Cal. Januar. a MDCCCLV 
natus est obscuro loco. Pater ejus enim Rogerius, in Torlionae principis 
praediis villicans, ad familiam sustendandam modestis lucellis necessaria 
comparabat. 

Ille primos pueritiae annos ruri apud parentes degit; sed postea patris 
cura et voluntate, puer septem annorum cum duobus fratribus, ut plerique 
nobilium familiarum filii, missus est Urbinum, in Collegium Scholarum Pia¬ 
rum quod dicunt, ut optime institueretur. 

In eo ephebeo tum viri litteris latinis magni nominis efflorebant, inter 
quos Josephus Giacoletti, qui Apollinea clarus in arte enitebat, in illo poetico 
Hoeufftiano certamine bis aurea carminibus —quorum tit. «De Lebetis materie 
et forma...» et *De Optice»— praemia rettulerat. 

Ab eo Pascoli illius Didaci Vitrioli, Calabri poetae doctissimi, qui pri¬ 
mus praemium aureum poemate, cui index «Xiphias», in magno Amstedo- 
lamensi conventu ordinis litterarii reportaverat, notitiam habuit, atque pri¬ 
ma latinae poeseos' rudimenta didicit. 

Sed triste fatum ei impendit, quo brevi domestici lares agitantur. Nam 
ante diem XX Cal. Septemb. a. MDCCCLXVII magno Johannis animus di¬ 
laceratus est dolore ob patris cedem, qui ex Gatteo opidulo domum rediens, 
ex hominis scelestissimi insidiis, pumblea glande trajectus occubuit. Quibus 
id angoribus animum pueri confecerit, haud facile est significare verbis! 

Paulo post soror major natu Margarita, deinde post mensem mater 
amantissima, postremo frater Aloisius interierunt. 

Primis splendide studiorum difficultatibus victis, in castrum Sancti 
Mauri rediit, ubi Hersiliam, puellam textricem 5 , cognovit, cujus amore sem- 
per Johannes arsit et flagravit. 

Urbinio primum Ariminum, deinde Florentiam se contulit, ut in his 
urbibus Lyceum frequentaret, quo expleto, nec non praemio litterarum cer¬ 
tamine lato, in Bononiensi Studiorum Universitate transiit, ubi ita in studia 
summa incubuit laude, ut et Gandino et Carduccio et sodalibus, quibus 
exemplo erat, carissimus fuerit. 

Sed ille non saepe sed saepius scholas deserit atque cupidissime appe¬ 
tens et mutuam omnium necessitudinem adjutricem operam et aequabilita- 
^m, se ad seditiosissimos homines, publicarum commutandarum studiosis¬ 
simos, confert. A publicis custodibus est seditionis reus comprehensus, tres 
menses in custodia fuit. In libertatem restitutus, solus atque egenus, fere duos 
annos quam parcissime vixit. Laurea doctorali honestatus, a. MDCCCLXXII 
de Alcaei poesi disserens, primo in publicis Gymnasiis, deinde in Lyceis r 


4. Cfr G. Petrocchi, Pascolt, Ed R. A. I., Milano, 1962. 

5. Cfr. Palermo, Poscoli , Cosenza, 1920. 

pueros latinas et graecas litteras docuit. Eo tempore cum Ida et Maria sorori¬ 
bus, quorum altera usque ad extremum diem poetae numquam se ab illo 
sejunxit, tota fere Italia peregrinatus est, et egestate impulsus, domi coactus 
est scholas habere. 

Sed studiis ad philologiam pertinentibus carminibusque latinis e tenebris 
in lucem evocatus, primum in Bononiensem Universitatem, deinde in Mes. 
sanensem, denique in Pisanam arcessitus est de grammaticis graecis et lati¬ 
nis expositurus. 

An no MCMVI, post Carducci obitum, in Bononiensi Studio, quod ma¬ 
ximus fuit honoris titulus, in eadem aula eodemque suggesto, tanto succes¬ 
sit magistro. 

Maximum quamvis gradum honorum attigisset, tamen simplex, fruga¬ 
lis, modestus vixit, optimarum studiis litterarum atque poeticae deditus. 
Cum in morbum gravem incidisset, Bononiae, pridie Non. April. a. MCMXII 
e vita decessit, aetatis annum LVIII agens. 

Ejus exuviae nunc Castrovetere jacent: hi versus tumulo Italice insculp¬ 
ti 6 , quos nos latine vertimus, hospites admonent: 

HANC • HEDERAM ' VIRIDEM * CIRCUM * SINE * SERPERE • QUAESO 
ILLA • REFERT ■ CROCEOS • OCTOBRI • MENSE • CORYMBOS • 

ET ' GLOMERANTUR ' APES * UT * CARPANT * ULTIMA • MELLA. 

Hactenus de ejus vita et moribus; nunc ad carmina latina veniamus 
quae, quamvis ipse sparsa ediderit, nostra aetate, in hominum manus, Ma- 
nara Valgimigli curante, typis Arnoldi Mondadori, Mediolanensis editoris, 
uno elegantissimo volumine collecta, perveniunt 7 . 

Hic ea tantum primoribus labris attingemus, si tibi placet, lector; in 
volumine mondadoriano ipse vide, quia ob exiguitatem spatii nobis conces¬ 
sum, de singulis carminibus, etsi cupimus, disserere non licet. 

Pascoliana opera omnia CVI carminibus constant, ita in VI libris distri¬ 
buta, ut in primo libro, cui index Liber de Poetis, XI poemata, «Catullocal- 
vos, Moretum, Egloga XI, Cena in Caudiano Nervae, Fanum Vacunae, Se¬ 
nex Corycius, Sosii fratres bibliopolae, Veianius, Phidyle, Reditus Augusti, 
Ultima linea», contineantur. 

Quorum carminum si a nobis quaeris argumenta, alia Catulliana, aha 
Horatiana, alia Vergiliana esse dicimus.Tamen, ex latinis quamvis poetis affla¬ 
tum duxerit, omnia ita digessit ac suis ipsius, ut ita dicam, coloribus pinxit, 
omnia suo illo ingenii lumine ita illustravit, ut ipse per se invenisse videatur. 

In secundo .libro, qui Res Romanae inscribitur atque VI carmina conti¬ 
net, quorum tituli: «Laureolus, Iugurtha, Gladiatores, Chelidonismos, Vete- 

6. Hi sunt Italici versus: «Lasclate quest'edera / Ha capi fior Itl, / Florlsce fedele d'ot* 
tobre, / E vl vengono l'apl / Per 1'ultlmo mlele. 

7 Giovanni Pascoli, Carmina, Mondadori, Mllano, 1960. 

rani Galigulae, Rufius Crispinus», fortia quorundam Romanorum facta miro 
ac divino quasi artificio exquisitisque poeticis coloribus ornat et pingit. 

In tertio libro, quo Pascoli famam maximam apud posteros sibi compa¬ 
ravit, IX Poemata Christiana, magna cum animi admiratione legimus: 
«Centurionem, Thallusan, Pomponiam Graecinam, Agapem, Pedagogium, 
Fanum Apollinis, Post Occasum Urbis», quae omnia omnium judicio non 
solum pulcherrima, sed egregia, sed perfecta quis esse negaverit? 

Quartus liber duobus tantum hymnis in Romam et in Augustam Tau¬ 
rinorum heroicis versibus exaratis componitur. In quinto libro, qui Ruralia 
inscribitur, «Myrmedon, Pecudes, Canis, Castanea, lynix» (poema vix in¬ 
choatum) continentur, quae carmina ad genus didascalicum quod dicunt, 
pertinent. Librum sextum eundemque postremum Poematia et Epigramma¬ 
ta LXXII componunt, quae, praeter carmina lyrica, quibus indices: «Crepe- 
reia, Tryphena, Gallus moriens, Coloni Africi...» alia esse videntur ad cer¬ 
tum tempus ficta, parvi ponderis et laudis. 

Quid de ejus poesi sentiendum sit 

Quibus praemissis, peropportunum de ejus fabulis et sensibus dicen¬ 
dum aliquid videtur; sed, ut ejus poesis intellegatur, necesse est et breviter 
de italicis carminibus disseram. 

Ille afflatum suae poeseos ex ipsa natura hausit, itaque in primo meli¬ 
corum carminum volumine, cujus gratia statim in lucem e tenebris evocatus 
est, scilicet in Miricys, non saepe sed saepius agros et caelum et ornatum 
et occasum solis descripsit, in quibus descriptionibus valida ac suavi vi sen¬ 
sum, quo naturam cunctam cunctasque res amplectitur, ille expressit. 

Nam tota ejus poesis ex animi sensibus atque e vita constat. Omnia 
quae is excogitandi vi commotus est e vita originem ducunt; in volumine 
autem quod subsecutum est quodque Parva Poemata nuncupatur, Pascoli 
simplicem honestamque agricolarum vitam effinxit, parvam sejunctamque 
domum in extrema silva exstructam, operam frugi mulierculae quae farinam 
subigit, quae panem in mactra conficit, ac rusticam simplicitatem frugalium 
hominum qui praeteritis temporibus vixerunt tranquillumque somnum, quo 
agricolae duros post labores capiuntur. 

Sed ille vero quaestiones etiam quae ad animum pertinent investigavit 
atque per artem se erexit ad significandam sublimi gravique ratione ipsam 
rerum substantiam. Quis enim ejus carmina lyrica, quibus titulus II Conte 
Ugolino et Andre' nescit, ubi ille excogitandi vi nisus, tamquam miro vo¬ 
latu, in electis rebus contemplandis se delectavit? 

Idem praeterea formulas Dantis poematis illius omnes investigavit in 
eoque nonnulla quae nondum detecta erant sagaciter patefecit. Ex eius stu¬ 
diis illam antiquorum virtutem deprompsit, qua versus numerose effudit 
atque graves sententias quae aut ad philosophiam aut ad pulchrum spectant. 

ac rationem qua res sentit quae sunt in rerum natura. Hac de causa, prae¬ 
cipue distinguitur ejus poesis, quae hujus aetatis inter electissimas jure me¬ 
ritoque percensetur, praesertim latina poesis, qua, antiquorum scriptorum 
natura et indole perspecta, nihil perfectius excogitari potest. 

In legendis latinis carminibus, quae Pascoli, aureo usus calamo, compo¬ 
suit, sic nos sermonis suavitate ac venustate allicimur, ut magna admiratio¬ 
ne quaeramus num ipse majorem laudem poesi latine quam italice concinnata 
sibi comparaverit 8 . Eoque magis ad Carducci sententiam inclinamus quod illa 
omnium veterum auctorum et praecipuorum quasi suavem odorem sapiunt. 

Neque vero praetermittere possumus quae in opere, cui titulus 'Con- 
templazione della morte' Gabriel ille D'Annunzio 9 , magna Johannis Pascoli ad¬ 
miratione commotus, de latinis poematis scripserit Ille enim minime adfir- 
mare dubitavit esse neminem hujus aetatis poetam magis eruditum optima¬ 
rum artium et poeseos studiis quam Johannem Pascoli, cujus ingenium 
—cum maximum et paene singulare, acutum et celere ad excogitandum 
esset—, splendide magnificeque res exornavisse. Neque id satis est; Gabriel, 
tumore ac turgido illo scribendi genere, quod ei in deliciis erat, asseveravit 
johannem Pascoli non modo maximum fuisse latinitatis scriptorem post 
Augusti saecula; sed antiquos etiam clarissimosque Romae poetas, quod, si 
verum fateri volumus incredibile dictu videtur, superavisse. His rebus non 
modo poetam po6ta cumulavit laudibus, verum etiam feliciter et brevi ejus 
poeticam comprehendit. Ex quibus sequitur Johannem Pascoli, omnium ju¬ 
dicio, ad poetarum non ad versificatorum ordinem pertinuisse. 

Nam ejus carmina, ut Hectoris Cozzani verbis utar, «Non quasi musiva 
opera videntur, tessellatis pretiosis lapillis compacta, qui selecti antiquorum 
Romae poetarum sint versus, quod profecto in versificatorum tum elapso¬ 
rum temporum, tum hodie quoque saepissime evenit; neque illis mediae 
aetatis basilicis assimilari queunt, quibus veterum templorum columnae alia¬ 
que ornamenta necessitate quadam potius quam concinno et naturali ordine 
intersita sunt; reapse ac mirabili quodam modo omnia sponte componunt 
atque efflorescunt, prouti poetae animus impellitur ac permovetur 10 . 

His tot tantisque laudibus tanti hac in re existimatoris quid addas? 

Certo certius non defuerunt quidam scriptores emunctae naris (ut Be¬ 
nedictus Croce 11 , qui in Pascolianis versibus nihil aliud viderent nisi poe¬ 
tandi genus abruptum atque interdum etiam quasi balbutiens atque singul¬ 
tans; neque alii qui numeros Pascolianos cum valde admirentur, tamen exis¬ 
timent eos a vera et perfecta latinitate abesse; utpote qui recentes imagines 
recentioresque sententias perquam dissimiles a veteri ratione sentiendi com- 

8. Cfr. M. Valgimigu, Pascoli, Flrenze, Sansonl, 1956. 

9. G. D'Annunzio, Contemplazione della morte, Mllano, Trcves, 1919. 

10. E Cozzani, Pascoli, vol V.°' Ed. l f Erolca, MiIano, 1955. 

11. Cfr. B. Croce, in Critica, V, 1, 89. 

plectentes, poetam nostrum novo itineri sese committere coegerint. Quod 
quantum nutet solidisque careat fundamentis, nemo est quin videar. 

Si enim Pascoli nova quaedam adhibet pigmenta ad suum scribendi 
genus adornandum, nunquam vero ab exemplaribus sibi propositis deflectit, 
eademque ratione qua ejus carmina non hemistichiis, non frustulis, ut per¬ 
saepe Franciscus Sofia Alexis 12 fecit, sed semper suam fert personam. His 
positis, asserere Johannem Pascoli sive antiquas fabellas et vetusta monu¬ 
menta cecinisse, sive Musam flectisse ad rem humiliorem et graciliorem ver¬ 
sibus effingendam, semper maximum et felicem inventionis et sinceritate et 
splendore numerorum se praebuisse poetam, non dubito. 

Edicite, edicite, judices, vestras sententias: neque enim quisquam inve¬ 
nitur, qui non omnium vestrum vel vituperationes vel laudes spernat, et 
contemnet; nos vero tamquam e perenni et gurgitanti fonte haurimus a Pas- 
colianis carminibus et sermonis elegantiam et verborum sententiarumve 
granditatem. 

Procul dubio vestrorum paginae pedetemptim oblivione obruentur, sed 
plurima Pascoli carmina semper in hominum manibus animisque erunt. 

Horatius, quem Pascoli semper in deliciis habuit, finem imponens tri¬ 
bus odarum libris se non omnino moriturum esse dixit; id ipsum Johannes 
Pascoli de se ipse jure meritoque sensisse videtur, cum ad Hermenegildum 
Pistellium doctorem scribens, canit: 

Cum me terra gravi pondere presserit 
Oblitum penitus luminis et mei, 

Seu frontem glacies vulneret inscio, 

Seu rupto eliciat sol violss sinu; 

Me quaerent oculis forte fidelibus 
Errantem pueri per tacitas nives, 

Me cernent vitreo vespere devium 
Iuxta prata croci florida virgines. 

Tum quicumque aderit, candidus aut puer 
Aut virgo roseo vertice fulgida, 

Circum per nebulam forsitan audiat 
Quae dixi gracili carmina tibia. 

NON OMNIS MORIAR, si quid olet novum. 

Si quid silva sonat non alius prius 
Auditum, tepidas si memor areas 
No9tri garrulitas implet hirundinum. 

Et nomen ejus revera aeternum manebit, quia suis carminibus, praeser¬ 
tim latino sermone concinnatis, sibi Johannes Pascoli magnam comparavit 
gloriam, quae omnium saeculorum memoria vigebit, quam posteritas alet, 
quam ipsa aeternitas tuebitur. 

Franciscus Aloise 


12. G. Morabito, /. Pascoli et F. S. Alessio , Certamen Vatican. Romae 1963. 

Quinquagesimo vertente anno quo sumnus ille poeta latinus Joannei 
Pascoli vita functus est. Certamen poeticum latinum est indictum ut ejus 
vita, memoria, opera justis cumularentur Honoribus nostraeque aetati exem¬ 
plo et documento essent: e quo certamine, primo ex aequo donatus praemio* 
+1. Henricus Paoli, nobilissimus poeta Florentinos, victor discessit Qui,qua 
est benignitate, ut suis carminibus PALAESTRA LATINA honestaretur, liben¬ 
ter facultatem dedit: estque ei gratiam. — [MODERATOR]. 


Dulce solum radiisque patens, Romandia, solis 
Arvorum prisco tempore sacra deis, 

Vatis ut ante oculos tua nota redibat imago, 

Cum sibi supremum sensit adesse diem 
Atque inter formas fluitantes noctis in umbra 5 

Aequora cernebat turis aprica sui! 
ipse videbatur patrios errare per agros, 

Qua varias volucres arbutus omnis alifc 
Hic avis atra caput venientem nuntiat imbrem. 

Emittit querulum gutture rana sonum; 10 

Hic f ut charta rigens, acubus flos borret acantbi, 

Quem procul inde volans parvula spernit apis. 
Diffusas ubi dat frondescens populus umbras 
Semita ad agrestem ckicit opaca domus; 

Candida purpureis haerent jasmina rosetis 15 

Muros per veteres ac sine calce putres 
DenNculosque serit croceis mimosa racemis. 

Arida cum findit fervidus arva calor. 

Aestivum caelum clangoribus implet hirundo 

Errat et umbra Crucis, quae pia raditagros; 20 
Tinnitu sparsi vici certare videntur. 

Ad mensam pueros oera ubi sacra vocant. 

Subter ponticulum singultit lucidus amnis 

Ignarusque maris gramina sulcat oquis; 

Vespere, cum repetunt tardae praesaepia vaccae, 25 
Ad ventos tepidos rustica virgo canit. 

Sensibus est quaedam laxis in morte voluptas 
(Haud dubius testis, flos digitalis, eris), 

Nec tamen abscedunt veteris simulacra doloris: 

Audin? Nonne procul muta sepulcra gemunt? 30 
Aedes per vacuas transcurrit funeris umbra, 

Ex quo corpus iners ravida vexit equa; 

Ipse dolor docuit vatem contemnere vitam... 

Quamquam, vita quid est? Quid nisi mortis amor? 

+ 

Ut diversa solet phantasmata fingere somnus, 35 

Cum sopita errat mens per inane vaga, 

Sic redit in mentem morrentis quicquid amavit 
Ac dilecta, sibi mox peritura, loca. 

Moenibus e rubris valles spectantis et agros 

Urbini rursus dulcis imago venit; 40 

Hic si quis didicif veteres temptare Camenos, 

Serus Vergilii filius usque fuit, 

Somnia sed revocans primae dilapsa juventae 
Fallaces species ut periisse dolet! 

Felix qui flores tantum cecidisse volantes 45 

Vidit, dum sursum stamina longa trahunt! 

Montes o virides Urbini floribus albae 

Depictum spinae vere tepente solum. 

Vidistis puerum cui nunc in limine leti 

Extremum hospitium Felsina docta dedit. 50 

At quam grata subit verno sub lumine Barga 
Declivesque viae, garrula fontis aqua! 

In capite urceolo leviter nutante puellae 

Ad fontem veniunt, lympha ubi pura tremit. 

Luminibus centum sub noctem Barga refulget, 55 

Dum Corsonna fluit vallis et ima silet. 

Quae crucient homines aerumnae conscia turris 
Labentes horas computat aere sacro; 

Aequis temporibus vox editur inde canora: 

«Vita fugax teritur mortis et hora venit*. 60 

Nidulus ille, ubi post autumni frigora prima 
Implumes pullos vanus alebat amor. 

Admonuit quondam stridente aquilone poetam 
Nil iterum fieri cui semel esse datur. 

Umbrae somnium id est vitam quodcumque vocamus: 65 
Hora perit fugiens ad nihilumque trahit. 

Vespere si magico rutilat splendore cupressus, 

Noctu fit ventis aurea silva nigra. 

«Ultima linea mors*, si mors impendet, Horati, 

Sollemnes ludos quid cecinisse fuvat? 70 

Sirenum ad scopulos naves franguntur; Ulixes 
Ad mortem properat nescius ipse sui. 

+ + + 

Jamque poeta sonum turris languescere sentit; 

Barga evanescit fonticulusque tacet. 

Lux abit atque redit, circum fit spissior umbra; 75 

Pigrior igniculum pendula lampas alit. 

Sic astra extingui stupuit rursusque nitere, 

Unco quem tractum vidit arena, Geta. 

Offusis oculis cernit caligine mortis 

Intrantem tacito limina surda pede 80 

Femineam formam, fuscam, citharamque tenentem. 

Tum canit ambiguum vox peregrina melos. 

«Hortulo luna radiante plena 
Malus argenti tremit in nitore... 

Caerulos montes procul ala verrit 85 

Sibila venti. 

Ventus immugit, strepit in rubetis 
Vexat et quercus... Tremor hic videtur 
Lenis, at serpens Amor intus artus 

Frangit inertes. 90 

A comae cirris procul est, remotum 
Ut jubar solis; trepidum at cor urget. 

Ut jubar: pulcher, moriens sed ut sol 
Occiduusque, 

Vana dilabi volo: quaero id unum: 95 

Lumen ex illo fieri relucens. 

Lucis o magnae super aequor ingens 
Ultima cautes, 

Dulce demersos petere hinc quietem: 

Sol it immensi pelagi sub undas; 100 

Umbra descendit, tremit et diei 
Lux abeuntis». 

Auscultat placide dum notum carmen amoris, 

Sic obit ad citharae, Morte canente, sonum. 

HUGO HENRICUS PAOLI 

ADNOTATIONES 

(Myr. — Myricae. — Cast. — Canti di Caatelvecchlo. — Poem. = Primi poemcttf. — 
Conv. =* Poeml conviviali. — Carm =* Carmina). 

1. Myr., Romagna: «Romagna solatia, dolce paese». 

7. Cast., La capinera : <11 tempo si cambia: stasera | vuol 1'acqua venire a ruscelli | 
1'annunzia Ia capinera». 

8. confer Cast., Le rane 

9. Myr., Fior d'acanto: «Fiore di carta rigida, dentato I i petali dl fini aghf* 

10. Ibid.: «L r ape te sdegna plccola e regale». 

11. Myr., Romagna: «Guardava il tutto un pioppo alto e slanciato». 

13-14. Ibid.: «E 9 ’abbracciava per Io 9gretolato I muro un folro rosaio a un gelsomino*. 
lasminum, quod verbum nullum In Latina lingua est, primum a Llnnaeo usurpatum, a Persico 
vocabulo ydsmin ductum esse constat; trisyllabum eat Igitur, ejusque paenultima syllaba lon¬ 
ga; 9i quis vero florem, quem «gelsomino* vocant, Graeco verbo (non recte, mea quidem sen¬ 
tentia) lasminum (tofojitvov) significari malit, legat oportet: Candida tasmina tbi reptant innexa ro - 
setis . 

15-16. Ibid.: «Gia m'accoglieva In quelle ore bruclate I sotro ombrello dl trine unamlmosa». 

18. Poem. II soldato di San Piero in Campo: *Ave! tra uno scopplettlo veloce I dl balestrucci, 
che nel cielo intorno | gettan ombre dl pii segni di croce* 

19-20. Myr , Romagna: «Da* borghi sparsi le campane in tanto I si rincorron coi lor grldl ar* 
gentini: | chiamano al rezzo, alia quiete, al santo I deseo fiorlto docchi dl bambinl». 

21-22. Myr., ll ponte: «In suono di singuli | Ponda si rompe al solitario ponte | ...il fiume va 
con lucidi sussultl | al mare ignoto dalPignoto monte». 

23. Myr., Sera d f ottobre: «Nei campi arati tornano al presepe | tarde le vacche*. 

24. Ibid.: «Nei campi intuona una fanciulla al vento: "Flore di spina"*. 

25*26. Confer. Poem., Digitale purpurea, 111. 

28. Confer. Myr., Il giorno dei morti . 

30. Confer. Cast., La cavallina stoma. 

32. Confer. Poem., La civetta , Piat., Phaed. 64 a. 

37-38. Confer. Myr., Campane a sera: Poem., L'aquilone. 

43-44. Poem., Uaquilone: «Felice te che al vento I non vedesti cader che gli aquiloni».— 
flores... volantes; Confer, ibid.: «S'inalza; e ruba il filo dalla mano | come un fiore che fugge 
aullo stelo esile». 

47-48. Cast. La fonte di Castelvecchio: «Venite a questa fonte nuova, suile | teste la brocca, 
netta come spechio, | equilibrando tremula, fanciulle dl Castelvecchio*. 

55. Poem. Il soldato di San Piero in Campo: «Tu nella bruna valle alta afavilll, | Barga coi 
cento lumi tuoi». 

56. Cast., La fonte di Castelvecchio: «Suona eterno il flusso | della Corsonna». 

55 56. Confer. Cast., L'ora di Barga. 

c; 9-62. Cast., In ritardo. «Oh! tardi! II nido, ch'£ due nidi al cuore ha fame In mezzo a tan¬ 
te cose morte; { e Panno £ morto, ed anche il giorno muore ' e il tuono muglia e il vento uria 
piti forte | e 1'acqua fruscia ed gl& notte oscura, | e quello ch'era non 9arS mal piti*. 

63-64. Myr., Sogno d’ombra: «Ma Puno vis9e 1 quello che Paltro: un sogno d ombra, un 
nlente». Confer. Pind., Pyth. 8, v. 95: oxta; 6va<; dv9-pu>ito<;. 

65-66. Confer. Myr., Fides. 

67-68. Confer. Carm., Ultima linea. 

69*70. Conv., Uultimo viaggio , XIII, Il vero: «Solo ml resta un attimo. Vi prego!: | Ditemi 
almeno chi aon io! chi ero! I e tra gli scogll si apezzd la nave». 

75*76. Confer. Conv , La buona novella, II 

76. Ibid.: «L*avean, coi raffio, tratto dalParena | dei circo». 

80. Ambiguum... melos , Conv., Solon: «La Morte £ questa! il vecchio esclamd. Questo | 
ella rispose, fc, 09plte, Pamore». 

82*100. Confer. Ibid.: «Splende al plenilunio Porto; il melo I trema appena d'un tremollo 
d'argento... I Nei lontani monti color di cielo I sibila il vento»,., et quae sequuntur. 

Videsne illic virum equitantem per vallem, cujus solum nivosum solis 
radii illustrant? Sudore manans ille per frigidam nivem incitato equo vehitur 
cupiens ipso die hodierno U3que ad lacum Brigantinum pervenire, ut una 
cum equo in lintrem tutam impositus ad ulteriorem ripam appellat. 

In aspera via per sentes lapidesque equo valido vehitur jamque e mon¬ 
tibus in planitiem emergit, ubi nives velut harenarum solitudinem late pa¬ 
tentes conspicit, vicis oppidisque longe post se relictis. Via quoque plana ac 
levis facta est. 

At in immensa hac planitie nullum lumen, nullam domum videt, nullae 
jam sunt arbores, nulli lapides. Sic aliquot milia passuum emetitur neque 
quicquani in aere audit nisi anseris hyperborei clangorem aut fulicae alis 
subvolantis stridorem. 

Nullum conspicit viatorem, qui ei viam monstret, in mollissima tamen 
nive libero cursu porro proficiscitur, cupide exspectans aquas lacus splendi¬ 
das ac murmurantes. Et jam praemature advesperascit, cum e longinquo ali¬ 
quid luminis cernitur. 

Jamque e nebula emergunt aliae post alias arbores et amplum spatium 
collibus circumcluditur. Eques igitur in solo rursus vepres lapidesque esse 
sentiens equo a canibus latrantibus circumdato calcaria subdit, ut quam 
celerrime in vico proximo ad calidum focum perveniat. 

Tum puellam quandam ad fenestram stantem interrogat, quantum iti¬ 
neris sit usque ad lacum. Quae mirata aspiciens equitem: «Lacus», inquit, 
«linterque tibi a tergo sunt. Nisi glacie constrictus esset lacus, te e lintre 
egressum putarem». 

Ad haec peregrinus horrore perfusus et aegre anhelans: «Ex illa plani¬ 
tie», inquit, «huc equitavi». Tum vero puella: «Per Deum immortalem», in¬ 
quit, «tu super lacum equo vectus es, cujus ungulae festinantes voraginem 
immensamque altitudinem pulsaverunt. Divinitus accidit aquas tibi non 
suscensuisse neque fracta glacie te praedam fuisse esocibus esurientibus in 
undis gelidis». Deinde pagum convocat ad hanc tam miram rem audiendam. 
Jam pueri circumsistunt equitem, jamque matres senesque confluunt et: «O 
te felicem», inquiunt, «tu vere habes, quod tibi gratuleris. Nunciam i intro 
ad focum, ad cibos calidos! Frange nobiscum panem et ede pisces!» At ille 
insidens equo obstupescit, nil enim jam attendit quam prima verba. 

Metu cor ejus horrescit, horrent crines, nam etiamnunc imminere vi¬ 
detur atrox periculum, ut nil jam videat nisi foedam voraginem, in quam 
intuentis animus nigra vertigine corripitur. 

Aures ejus circumsonant quasi fragore quodam glaciei corruentis, quasi 
unda circumfunditur gelido sudore, tum ingemiscens ex equo delapsus in 
litore sicca humo contegitur l . 

Hoc carmine fabuloso, quod inscribitur Eques et lacus Brigantinus, post 
illud gelicidium saeculare anni MDCCCXXX 1 Gustavus Schwab lacum 
congelatum celebravit. Qui poeta Alamannus (1792-1850), civis Stutgardia- 
nus 2 , libens harum aquarum oras obibat. Quo factum est, ut praeter loco¬ 
rum naturam, litoris recessus, latebrarum amoenitates in bibliotheca Uber- 
lingensi 3 libros chronicos inveniret, quos Jacobus Reutlinger et Georgius 
Hahn saeculis superioribus conscripserant. Ibi multa temporibus lacus gelati 
facta narrantur et vere memorabilia et paene incredibilia. Traditur ibidem 
Andreas Egglisperger, vir Enishemius idemque praefectus rei cursualis Alsa- 
censis, cujus dicionis dominus erat Carolus, comes Hohenzdllerus, die 
quinto mensis Januarii anno MDLXXIII, postquam equo vectus primum bis 
Rhenum congelatum deinde lacum Cellensem 4 gelu constrictum et lacum 
gratiosum glaciatum, i. e. partes inferioris lacus Brigantini, salvus transmi¬ 
sit, per latiorem sinum Uberlingensem aequaliter gelatum pariter equitans 
Uberlingam pervenisse. Qui hoc spatium emensus adeo sudavit ejusque 
caballus, ut sudor guttatim in terram decurreret. At nequaquam horrore 
concussus concidit, sed paulo post ad cauponam «Coronae», quod deverso¬ 
rium nobile etiamnunc ibi exstat, incolumis devertit cibis coctis vesci para¬ 
tus. Verisimillimum autem est hanc equitationem periculosam a Georgio 
Hahn descriptam in causa fuisse, ut illud carmen celeberrimum conderetur. 
Illius annalium commentatoris comes fuit Johannes Georgius Tibianus 
(Schinbain), magister linguae latinae Friburgi Brisigavorum natus, qui per 
decem annos (1593-1603) scholam Uberlingensem moderabatur. Hic lacum 
Brigantinum versibus poematis longiusculi celebravit 5 . His igitur iitterarum 


1. Haec verba Johannes Carolus Pulcrlmontanus (Schdnberger), magister quondam meus 
Dlllnganus (Dillingen), nunc consiliarius carissimus et dilectissimus plus quam octogena 
rius, rem rogatus lacine reddidit. Sed (die 22° m. Martii a. 1963) rescripsit se certe centies 
lexica evolvisse Postea per Carolum Ludovicum Weitzel, professorem Silvicustodiensem 
[cf. Latinit. 11 (1963) 139, 14j,comperl compluribus annis ante translationem metricam ab 
Arturo Preuss in publicum propositam esse: Soc. Lat. 7 (1939) 38 sq. 

2. Stutgardia, —ae f. = Stuttgart (caput Virtembergiae et Badeniae. 

3. Iburinga (anno 770), postea Uberllnga, —ae /. = Uberlingen. 

4. Zellersee. 

5. Valde dolui, quod verba hujus carminis inspicere non potui. 

Cf. Oehme Ruthard, loannes Georgius Tibianus . 

Ein Beitrag zur Kartographie und Landesbeschrelbung Sudwestdeutschlards im 16. 
Jahrhundert (= Forschungen zur Deutschen Landeskunde, tom. 91), Remagen/Rh. 1956, p. 
108*110: Panegyricon super Laudfbtas Acronii Lacus in Alemanni», et eiusdem Civitatum, 
p. 110 113: Elegia In laudem Acronii lacus, et eiusdem praecipuarum civitatum. 

monumentis nixus Gustavus Schwab suum videtur carmen cultum comp¬ 
tumque composuisse 6 . Sed haec hactenus. 

Ipse autem lacus Brigantinus (seu Constantiensis) 7 , qui ab antiquis 
etiam Venetus appellatur et a nostratibus nostrorum dierum Potamicus in 
longitudinem circiter sexaginta quattuor chiliometra et in latitudinem quat¬ 
tuordecim patet extentus. Hujus aequoris superficies est quingentorum duo¬ 
dequadraginta chiliometrorum quadratorum et dimidii. Porro aquarum ma¬ 
xima altitudo ducentorum quinquaginta duorum metrorum indicatur esse. 
Hic lacus, per quem Rhenus ex Lepontiis ortus fluit, in inferiore parte, quae 
spectat ad septentriones, longe procurrit in duo bracchia duosve sinus di¬ 
visus, quorum alter, i. e. orientalis, dicitur lacus Uberlingensis, alter, i. e. 
occidentalis, lacus Rhenanus seu Cellensis ponte Constantiensi et oppidi 
Lapidis 9 situ terminatus, qui cognominatur 'gratiarum' seu gratiosus 10 . 
Nam ibi inest insula Augia Dives 11 aggere quodam cum continenti con¬ 
juncta, ubi anno DCCXXIV sanctus Priminius 12 illud monasterium cultu 
divino et copia codicum celeberrimum condidit. Ibidem Hermannus Contrac¬ 
tus saeculo undecimo illos hymnos singulares, quibus Mater Jesu eademque 


6 . Cf. commentario! lacus Brigantini (i. e. Bodensee-Hefte) [Constantiae], fasc. 12 (Dec.) 
1962, p. 460*462. Alii autem putant ad similem rem anni 1684 alludi, alii ad rem die quinto 
mensis Februarii anno 1695 gestam. 

7. Lago de Constanza, Lago di Constanza, lac de Constance, Lake of Constance , Bodensee ; cf. 
Pai. Lat. 32(1962)450. 

Cf. ThLL I 434, 15-17: Acronus lacus pars lacus Brigantini . Mela 3, 24 Rhenus Alpibus 
decidens prope a capite duos lacus efficit, Venetum et Aeronum. 

Cf. Forceluni, tom. V (onomasticon), Patavii 19i0, p, 26: ...Aliis est pars lacus Brigan¬ 
tini; aliis cum Cluverio differt ita ut Acronius (Acronius: Klotz 1879) sit quem Celtensem la¬ 
cum, Cellerzee [recte ZellerseeJ , vocant, Brigantinus vero et Venetus seu Podamicus, qui nunc 
Constantiensis, vulgo lago di Costanza , dicitur. 

Cf. Pauly-Wissowa, Real-Encyclopadie der classischen Altettumswissenschaft, vol. I (Stutt- 
gart 1894), p. 285: Acronus (minus reote: Acronius) lacus ... lacus Venetus = Obersee(=* lacus 
superior), lacus Acronus = Untersee (= lacus inferior). 

8 . Hoc nomen ab eo loco ducitur, ubi fuit aetate Carolingica et deinceps villa quaedam 
regia; quod oppidulum hodie dicitur Bodman (839 Btidoma, 879 Pdtamus, 1200 Bodimin, 1253 
Bodml 1256 Bodem). Etiam haec leguntnr: in fisco Caroli majoris domus Pocomico ad a. 724; 
fiscus Imperatoris vocabulo Potimiacus 839; in loco qui dicitur Potamus in palatio regio 879; 
curtis in Podoma cum ecclesia 1 i55; ecclesia Bodoma 1175. 

Cf. Krieger, Albert, Topographisches Wtirterbuch des Grossherzogtums Baden, Heidelberg 
1898. 

9. Sreifi. 

10. Gnadensee . 

11. Reichenau. 

12. Cf. Denzinger Sch6nmetzer, Enchiridton symbolorum etc. 32 Barcinone 1963, p. 27 
(n. 28): S. Pirminius (vel potius Priminius). J N. D. Kelly, Early Christtan Creeds, London 
1952, p. 398: Priminius (his narae has U9ually been spelt Pirminius, but both philology and 
the preponderant MS tradition support our form). 

Dei Genetrix Vliria celebratur, composuisse fertur, qui sunt Alma Redemp - 
toris Mater et Salve Regina, mater misericordiae Illius quidem coenobii muri 
circiter initium saeculi undevicesimi destructi sunt, sed ibi tria templa ad- 
huc exstant genere structurae gothicae insignia. 

In his fretis angustioribus, quae ad septentriones spectant, hac hieme 
ceteris multo frigidiore et diuturniore, qua nix medio mense Novembri caelo 
delapsa non jam resoluta est et mense Martio post annos paene innumera' 
biles in Acropolin, arcem antiquam Athenarum, nix cecidit, summa aqua 
paulatim constricta gelascebat. Tamen vix id fuit in causa, quod Hierony¬ 
mus, vir ille trilinguis celeberrimus, de regione boreali rettulit. Nam ait: 
«Sol quando per austrum currit, sublimis attollitur. Forsitan ergo his qui 
hiemis et tribulationum frigore coartantur (ab aquilone enim exardescunt 
mala super terram) vicinior sol iste justitiae est, his vero qui in boreae parte 
habitant, et calore privantur aestivo, incedit procul, et per suos circulos, 
unde profectus est, revertitur 14 ». Sed condicionibus asperrimis hujus hie¬ 
mis paene toto orbe terrarum tempestas in aquilonium rigorem immemora¬ 
bilem conversa videtur esse. Nam etiam in plagis quibusdam Asiae orien¬ 
talis praeter exspectationem agri gelu stricti tectaque stiricidii insueta nive 
pura candidaque contecta sunt 15 . 

Medio autem mense Januario superficies lacus Brigantini jam eum in mo¬ 
dum incrustabatur, ut secundum litora paulo post homines in unda pervia 16 
pedem ponerent securi. Hujus glaciei crassitudo in dies augebatur. Quo 
factum est, ut etiam ibi aquarum aequor obduresceret, ubi latitudo major 
est, quin etiam litora longissime inter se distant. Cujus crystalli condicio¬ 
nem cordati viri scalis ligneis et perticis longis aliisque instrumentis in¬ 
structi caute procedentes pervestigaverunt cum cohaerentiam experti tum 
spissitatem speculati 17 . Sed soliditatem satis stabilem Vix opperti latius 
latiusque juvenes in medium lacum versus excurrebant. 

Ineunte autem mense Februario 18 super lacum Uberlingensem gelu jam 
vinctum sollemnia sunt instituta, ubi circiter septem milia hominum plani¬ 
tiem glacialem calcaverunt eximia voluptate perfusi alacres hilaresque huc 
illuc deambulantes declinantes discursantes et botulis calefactis refecti et 


13. Cf. Lexikon fur Theologie und KircheZ, voi. 5 (Frelburg/Br. 1960), p. 250 Cf. epheme¬ 
ridem catholicam dioecesis Augustanae a S. Udalrico nuncupatam (i. e, St UlrichsUatl), ann 
18 / n. 28, Augustae Vindelicum, die dominico, 14 Julii 1963, p 5/501. Hermannus praeter 
alios libros haec quoque scripta composuit, quae sunt de monochordo et de musica, 

14. Hier, in eccles. 1, 174 180(Cchi.72, 255). 

15 Cf. acta diurna, quae Inscribuntur Suddeutsche Zeiiung, ann. 19 / n, 47, Monaci, 
Sabbato/dle dominico, 23/24 Febr. 1963, imagines (Bildberichte). 

16. Cf. Amm. 27, 6 . 12 gelu pervios Histrum et Rhenum 

17. Cf. Plin. nat. 8, 103 vulpem aure ad glaciem adposlta conjectare crassitudinem gelus. 

18. 2./3. Febr. 1953 Fuit glaciei crassitudo quindecim centimetrorum. 

modis musicis suaviter incitati. Raucis diebus post etiam lacus superioris, id 
est amplioris potiorisque partis, naves cunctae glaciebus inclusae in portibus 
immobiles retinebantur 19 . Sed a. d. VIII Idus Februarias primum juvenes 
tam levitate praediti quam scalis armati a Constantia in litus adversum ad 
Marlspurgium 20 transierunt. Alii audaciores numero novem, in quibus fuit 
puer decem annorum, Hagenova 21 profecti petebant litus Helveticum. Sed 
cum post iter duarum horarum illam oram pedibus paene consequerentur 22 , 
unus ex eis glacie fracta pectore tenus in aquam immersus est. quem intinc¬ 
tum ceteri contentis viribus statirn extraxerunt extractumque scaphae impo* 
suerunt ilico vestimentis siccis vestiendum. Tribus diebus post, id est a. d. 
V Id. Febr., tres ludi magistri cum quinquaginta discipulis scholae Altino- 
vensis 23 eam imaginem Christi cruci affixi, quam anno MDCCCXXX disci¬ 
puli Hagenovenses illuc transtulerunt lacum gelatum transgressi commotis 
animis et laetificatis feliciter referunt. 

Postridie ejus diei prope ab Uberlinga velivola super glaciem, quasi sit 
a€rodromus singulariter paratus, cum deorsum appellunt tum sursum ascen¬ 
dunt. Quin etiam prope saepta muralia portus Lindaviensis 24 eodem die 
festo sanctae Scholasticae et jam pridie aeroplanum machinamento instruc¬ 
tum domus cujusdam privatae in aream glaciatam saepius delabitur et inde 
paulo post rursus sublime tollitur, dum decem milia mirantium circumsecus 
adstant, spectaculo stupent, manibus plaudunt. Eodem die dominico plus 
quam vigintl milia hominum Altinova profecti Hagenovam transierunt, id 
est a litore Helvetico trans aquas crustatas ad litus Germanicum et in par¬ 
tem contrariam se contulerunt. Sed jam potiora praeclarioraque parabantur. 

Nam pridie Idus Februarias (i. e. die 12 m. Febr.) Christianos cum 
catholicos tum incatholicos Campanarum sonitu hora octava et dodrante 25 
in aedem sancto Remigio dicatam convocatos Carolus Hofmann, curio Muns- 
terlinganus 26 , commonuit, ut per lacum congelatum in litus adversum pro¬ 
gredientes Deum de pace populis pacandis praebenda rogarent et de concilio 
Vaticano Romae celebrari coepto cum salute cunctorum Christianorum be¬ 
nigne prosperando. His congregatis numero circiter trecentis 27 jam proficis- 


19. Cf. Val Fl. 3, 10, 47 inclusaeque gelu arabant in marmore puppes. 

20 . Marlspurgium, -i n. = Meersburg. 

21. Hognau. 

22. Cf. Cic. epist. 7, 28, 2. 

23. Altinova, -ae/. = Altnau. 

24. Lindavla -ae /. = Lindau. 

25. Cf. Vit. Lat. n. 10 (Mai 1960), p. 44, adn. 12 Aug. cons . euang. 3, 13, 41 (Csel 43, 
p. 324, 19-325, 3) hora ... quinta et quadrans ... quinta et triens .. quinta semls. 

26. Munsterlinga, -ae f. = M&nsterhngen. 

27. Cf. ephemeridem catholicam dioecesis Augustanae, ann. 18 / n. 8. (24. Febr. 1963), 
p. 8/140 sq. 

centibus paulatim tot se adjungebant, ut circiter duo milia numerarentur. 
Ordinatum est autem agmen religiosum longe laxatum atque diductum. In¬ 
cesserunt ergo solutis incertisque ordinibus clerici viri mulieres adulescen¬ 
tes. Pueri vero ac puellae intervallis binorum fere metrorum dispositi funem 
circiter centum metra longum tenebant, ne quis improviso aberraret. Qui 
homunculi cucullis capita contecti hilariter audacterque iter singulare tem¬ 
poris hiemalis ingressi sunt. Porro praeferebat adulescens quidam tabulam 
quadrangulam orthogoniam, cui erant haec inscripta: 

Domine, qui glacie geluque facere potes pontes. 

Tuae nos potentiae confisi rogamus, 
ut occidentem et orientem ponte jungas, 
quo homines ad sidera nixi 
in terris pacem habeant veram. 

O Pater dic, ut fiat 
unus pastor et unus grex 25 . 

Glacies erat autem crassitudine duodecim minimum centimetrorum et insu¬ 
per tegimine niveo quattuor quinqueve centimetrorum contecta. Processum 
est autem primo, ad meridiem versus, quo quaedam rima aquosa longior 
provide circumiretur, deinde declinatum est sinistrorsus ad orientem. Pros¬ 
pectus vero ad oram petendam non praebebatur, cum cuncta nebulis nubi- 
busque densioribus circumvolverentur 29 . Hanc pompam 30 supplicationis 
super ingentes abyssos aquarum vinctarum feliciter deducendam non solum 
ahenatores comitantur, sed etiam vir quidam in equo sublimis. Interdum 
autem glacie pedibus hominum calcata strepitus terribilis editur. Porro jam 
exspectati circiter horam undecimam et quadrantem septem chiliometra et 
dimidium emensi Hagenovam perveniunt campanis sonantibus et mortario¬ 
lis 31 crepitantibus et ahenatoribus concinentibus consalutati. Hos advenien¬ 
tes Felix Ainser, praefectus civitatis Hagenovensis, cujus viri proavus Xave- 


28. Cf. Itala Joh. 10, 16 (cf. textum Graecum!); Cypr. epist. 69, 5 (Csel 3, I, 753, 18) ct 
erit unus grex et unus pastor. 

Rufin. apol. adv. Hier. 1, 41, 32 (CchL 20, 76) et fiat unus pastor et unus grex. 

29. Cf. Lact. mort. pers. 1, 3 circumvolvit eum procella nubis. 

30. Cf Forcellini, Lexicon totius Latinitatis tom. III (Patavii I9i0), p. 752. Bacci, Lexi - 
con4 t Romae 1963, p. 597. Processione-Cortco. 

Cf Max. Taur serm. 56, 3. 6J(CchL 23, 225) Solebat sicut dicunt, regum triumphan¬ 
tium currus captivorum pompa praecedere. Aas 52 (1960) 245 cum sollemnis pontificalis 
pompa procederet 55 (1963) 118 sollemnissimo ritu equestris pompa duct batur. 

Sed legitur etiam nomen processionis; cf. Itin. Eg. 26, 1-4 (CchL 175, 72) Epist. pontif. 
Thiel. Gelas. 15, 25 (Brunsbergae 1868. p. 376) (= Migne, PL59, 55 C) sacris processionibus. 

Cf. opus, quod inscribitur Prima Romana Synodus, Romae 1960, art. 154, 8.°(p 72), art. 
545, § 3 (p. 211), art. 548, § 1-2 (p. 212); et multis aliis locis. 

31. morterete, morteiro, mortaletto, petit mortier, small mortar (small gun), Bdller; cf. Bacci 
op. mem. t p. 487: mortaio. 

rius Ainser una cum multis aliis centum triginta tribus annis ante imaginem 
(ictam sancti Johannis euangelistae die sexto mensis Februarii, sabbato, 
Munsterlinga apportaverat, annum MDCCCXXX recordatus multimodis 
salvere jussit. Quos salutatos Hugo Hofler, curio decanusque HagenovensiS' 
ad templum sancto Johanni baptistae dicatum ductos prosecutus cohortatus 
est, ut Dei majestatem omnipotentiam clementiamque collaudarent eique 
gratias agerent maximas. 

Deinde dimissi in deversorio «Aulae Hagenovensis» advenae Helvetii 
in colloquium prandiumque praestantius paratum participandum congregan¬ 
tur. Qui cibi sale salutationum narrationum commendationum condiuntur, 
dum dona danda et accipienda cum omnium admiratione hospitaliter comi- 
terque commutantur. 

Post haec hora tertia (postmeridiana) et dimidia 32 Munsterlinganis in 
aedem sacram reversis imago sancti Johannis euangelistae primum die septi¬ 
mo decimo mensis Februarii anno MDLXXIII apportata, nunc tertium Muns- 
terlingam reportanda traditur. Quam occasionem peropportunam nactus 
Hugo Hfifler decanus, qui Helvetios pie peregrinatos laudavit, quod quam 
frequentissimi venissent, monet, ut studium religionis avitum memoria mo¬ 
ribusque cum ipsorum salute semper teneant. Idem suspicatur majores ante 
trecentos nonaginta annos spectaculo naturae magnificentissimo adductos 
esse, ut hanc imaginem sacram Dei magnipotentiam multimodis magnifican¬ 
tes trans lacum ferrent. Carolus autem Hofmann, parochus Munsterlinganus^ 
addit Johannem euangelistam revera ponte quodam amoris fecisse, ut Chris¬ 
tiani tam incatholici quam catholici concordiae salutaris appetentissimi preces 
una expromerent et offerrent. Ceterum verisimillimum est majores id conten¬ 
disse, ut hujusmodi piis peregrinationibus precationibusque calamitates et mi¬ 
serias averruncarent. Denique hora tertia et minuta quinquagesima 33 Helve, 
tii, quorum numerus interea ad tria milia auctus est, Hagenova profecti pon. 
dus praestantissimum portantes patriam petunt. Altarium autem pueri minis¬ 
tri veste sacra induti et adulescentes juvenesque vexilla cantabraque ventis 
fluitantia gestantes cunctique alii nebulis nimbisque discussis gressus cele¬ 
rant citiusque incedunt. Quo fit, ut hora sexta et dimidia Munsterlingam 
salvi reversi simulacrum sacrum ad rationem artis gothicae posterioris fabri¬ 
catum in sacram aedem deferant ibique commotis animis hymnum Te Deum 


32. Cf. CIL [II 42, 5 eodem die hora prima et dimidia. 

Fronto p, 27, 19 v. d. H Ego ab hora quarta et dimidia in hanc horam acrlpsi. Cf. AAS 
31 (1959) 747, 761 hora octava et dimidia. 

33 hora tertia cum quinquaginta minutis. Cf. THLL VIII 1043, 47-56: minuta (pars), 
-ae /: technice: de parte horae. 

Cf. Auc. civ. 5, 3, 20 aq. (CCHL 47, 131) momenta vero ilia partium mlnurarum. Statio 
radiophonica Vaticana, 9 Oct. 1958, feria V: hora tertia cum quinquaginta duobus momentis' 
28 Oct. 1958, feria III: hora decima septima cum octo minutis. 

laudamus canant. Hujus autem diei sperati et exoptati, diei, inquam, jucundi 
et illustris, diei denique clarissimi et festissimi memoriam suavissimam sem- 
per servabunt custodientque mentibus fixam. 

Post hunc transitum aquarum duratarum sollemnem et singularem et 
saecularem diebus insequentibus iterum iterumque homines sive pauciores 
sive plures hanc planitiem ingentem mirabiliter levigatam transcurrerunt 
alii pedibus incedentes alii birotis insidentes alii soleis ferreis 34 prolabentes 
alii denique non ita multi equis vel autocinetis modicis velocius vecti. Nam 
fuit glaciei crassitudo postmodum partim triginta centimetrorum partim cir¬ 
citer quinquaginta aut sexaginta, quin etiam metri integri 35 . Itaque quattuor 
Argunenses 36 , in quibus fuit Franciscus Eble, magister civium, autocineto 
vulgari seu vulgato 37 a. d. III Nonas Martias (i. e. die quarto mensis Martii) 
ab Arbonam, quem locum Romani antiqui etiam Arborem Felicem appella¬ 
verunt 38 , transvecti sunt. Sed jam circiter centum passus longe a litore Hel¬ 
vetico currum stiterunt per jocum pedibus profecturi petiturique litus ipsum, 
ne ipsis, quasi essent aquis Helvetiis usi, vectigal pendendum vel poena 
persolvenda esset. Inde post consilia communicata colloquiaque habita salvi 
Argunam itinere semihorae reverterunt. Iisdem fere diebus etiam Eugenius 
Bolsinger, curio vicarius Argunensis exercitationis ludicrae amantissimus, 
soleis ferreis calceatus 39 trans lacum ad Arbonam etRosacum 40 cucurric, qui 
jam a. d. III Idus Februarias, i. e. pridie pompam glacialem, ferro labili 41 so¬ 
leatus ex altero in alterum litus transmittens et inde per anfractum revertens 
intra paucas horas praecipiti cursu triginta duo chiliometra feliciter emensus 
est. 

Illud autem carmen Gustavi Schwab recordati a. d. III Nonas Martias 


34. Cf. Latinit. 4 (1956) 123 (Egger). 

35. De qua re me Carolus Ludovicus Weitzel per litteras die 8.° m. Msrtil 1963 datas 
amice certiorem fecit. 

36. Arguna, -ac /. = Langenargen; quod oppidulum Virtembergicum literis Germanici 
est dioeceseos Rottenburgensis. 

37. vulgo Volkswagen . 

38. Cf. ThLL 419, 38 Arbona II 428, 3*7 Arbor felix castra Romana prope lacum Brigan •* 
tinum , Arbona, hodie Arbon. 

Amm 31, 10, 20 castra, quibus Felicis Arboris nomen est. 

Tab Peut. 3, 5 Arbor felix 

Ibi anno praeterito parietinae fundamentaque castelli antiqui eruderata sunt et nummi 
quos cuderant Diocletianus, Constantinus, Constans, Gratianus, Arcadius. Hanc rem jose- 
phus Frei, curio Arbonensis, mihi pro sua comitate renuntiavit (14. 3. 1963). 

39. Cf. ThLL III 131, 6l-67; calceatus, -a, -um (c abi . - c. acc.) 

40. Rosacum, -i n. seu Rorschachium, i n., adf. Rosacenus, -a -um, Rosscensis, -e, 
Rosaciensis, e = Rorschach. 

De hoc nomine geographico me A. Kobler cappellanus, certiorem fecit (28 Junii 1963). 

41. Cf. Serv. Aen. 84 (ed. Thilo, Lipsiae 1878, p. 603, 2) Lubricus Ancuis labilis. 

(die V Martii) mulier quaedam quidamque vir equis vecti lacum transierunt, 
quos duae in cisium, quod mannus vehebat, impositae, cui vehiculo erat 
quidam traha trahendus adjunctus, paucis ferro soleatis comitatae subsecutae 
sunt 42 . Sed jam pridie Kalendas Martias Eduinus Lengweiler, vir Arbonen- 
sis, tempore meridiano suam equam, cui nomen Holsatia, conscendit, in 
qua sublimis magnam partem tolutim trans lacum gelatum equitavit 43 . Quod 
iter duarum fere horarum ut tutius conficeret, ungulas ferratas 44 equae pru¬ 
denter praeacuerat. Subsecuta est eum Helena, uxor ejus, autobirotula 45 , 
vecta nonnullis comitibus comitata. Hos ad Argunam advenientes jam mul¬ 
titudo mulierum virorum puerorumque telephonice praemonita praestolata 
procul plausibus vocibus clamoribus admirationis gratulationisque consalu¬ 
tavit. Qui quidem aliquamdiu hospitio comiter excepti horis postmeridianis 
cumulati multis honoribus eadem via, qua venerant, hilariores in Helvetiam 
regressi sunt. Sed cumulus celebritatum huic eximio gelicidio, quo quattuor 
numero homines glacie fracta in aquis perierunt 46 , illo die tributus est, cum 
lacus accolae pompa religiosa conjuncti concesserunt in litus adversum, unde 
moris antiqui conscii signum sancti discipuli dominici cum salute gaudioque 
cunctorum rettulerunt. Ceterum eodem tempore traha velivola 47 totam lon¬ 
gitudinem lacus, id est circiter sexaginta chiliometra percommode percucur¬ 
rit 48 . 

Denique diuturnitas hujus gelus, quo totius lacus Brigantini summa 
aqua ita constricta est, ut superior potiorque pars per duos fere menses gla¬ 
cie concreta contegeretur 49 , inferior ad tres menses, profecto major longior- 
que fuit cunctis superioribus, qualium gelationum a Pancratio Weinheber 
mentio facta est, qui tradit in litterarum annaliumque monumentis primum 
anno DCCCLXXV commemorari lacum glacie obductum esse 50 . Ubi autem 
medio mense Januario aqua durescebat et glaciescebat, ibi post hoc tantum 


42. Cf. Der Oberchurgauer [Arbonae], 7. Martii 1963, editio ptculiarls, p. 4. Badlsche 
Volkszeltung N. 56 (die Jovis, 7. Martii 2963), p. 12. 

43. Cf. Ctc. Verr. II 4, 43 In his equitabit eculels. 

44. Cf. ThLL VI, 1 572, 42. 573, 2 sq. (ferratus, -a ■um). 

III 131,35-38 (calceare). 

45. Moped; neograece dicitur jtotoitoBi^XctTov; cf Bacci. Lexlcon 4, p. 489 Motor-scootcr, p. 
119 bicicletta-motocicletta. 

46. Cf. Badlsche Volkszeltung N 61 (die Mercurii, 13 Martii 1963), p. 7. 

47. Eissegler; cf. Ov. Pont. 4, 5, 42 velivolas ... rates. 

Cf. Forcellini, Lexicon totius Latiniiatis, tom. IV, Patavii 1940, p. 928. 

48 Cf. Allgauer Anzeigeblatt [Immenstadr], ann. 104/n. 37 (die Mercurii, 13 Martii 
1963). p. 4. 

49. Cf. Ov trist. 3, 10, 37 vidimus Ingentem glacie consistere pontum. 

50. Cf. Bodensee Hefte, fasc. Dec. 1962, p. 456. Badlsche Volkszeltung n. 52 (sabbato, 
2 Martii 1963), p. 6; n. 61 (13 Martii), p. 7. 

Cf. Tac ann. 13, 35 obducta glacie humo. 

gelicidium medio mense Martio glacies mollescebat paulatim dissolvenda 51 . 
Porro cum inde ab a. d. III Nonas Martias superficies humillima paulatim 
levaretur, tegimentum glaciale lacus gratiosi nondum diruptum, sed secun¬ 
dum litora conexu magis magisque exsolutum, cujus crassitudo nondum erat 
minor viginti centimetris, tamquam ingens gleba glacialis tepore solis ali¬ 
quatenus mollita circiter a. d. XIII Kalendas Apriles super aquas natabat 
ritu rerum dissolubilium jamjam prorsus in frusta stillasque solvenda 52 . 

Hanc autem rem totam maxime memorabilem ceterisque anni tempori¬ 
bus vix credibilem duximus diligentius litteris mandandam esse, ut posteri 
quoque post multos annos haberent, unde hoc spectaculum fideliter descrip¬ 
tum recognoscerent factum primo anno concilii universalis vicesimi primi 
ejusdemque Vaticani secundi sapientissime ab Johanne XXIII, Summo Pon¬ 
tifice, interea eheu vita functo convocati. Ceterum «cum per magna campo¬ 
rum spatia porrigeret exercitum nec numerum ejus ad mensuram conpre- 
henderet Persarum rex 53 insolentissimus, lacrimas profudit, quod intra cen¬ 
tum annos nemo ex tanta juventute superfuturus esset» 54 ». Qua cogitatione 
computationeque ne contristemur, cum certo sciamus nos vita functos po¬ 
tentia insuperabili ejus, qui non solum mundum conditum cottidie adminis¬ 
trat 55 , sed nostris quoque diebus miracula facit praeter exspectationem gran¬ 
dia, translatum iri in inocciduum id regnum, cujus dies nescit occasum 56 . 

Scribebam mense Julio anni MDCCCCLXIII. 

Caelestis Eichenseer, O. S. B. 


51. Cf. Cypr. Gall. Jos 107 laxatur glacies solis mollita tepore (ThLL VI, 2 2002, 59). 

52. Cf. Deutsches Volksblatt [Stutgardiae], ann. 98/n. 67 (die Mercurii, 20 Martii 1963), 
P 9. 

53. Xerxes (regnavit annis 486 465 a. Chr. n.) = Assuerus; cf. Vulg. I Esdr. 4, 6. 

54. Sen. dia/. 10, 17, 2 (ed. Grimal, Paris 1959, p. 65); cf. Herodot. 7, 45 sq. 

55. Cf. Aug. in euang. Joh. 24, 1, 3-23 (CcHl 36, 244). scrm. 242, 1, 1 (Migne, Pl 38, 
1139). 

56. Nostris diebus mentes hominum specie machinamentorum technicorum ita capi 
solent, ut vix miracula naturae animadvertant. In hoc genere certe miranda efficiuntur, ut 
ille volatus, quo Gordon Cooper capsula speciali inclusus a. d XVII Kalendas junias et In- 
sequenti die intra triginta quinque horas globum terrae / cf. Cic. rep. 6, 16. Tuse. 1, 68. Plin. 
nat 2, 56} vicies bis ita circumvolavit, ut solem, qui ortu et occasu diem peragit }cf. Aug. 
in tttang. Joh. 34, 2. 6 sq. (Cchi. 36, 311)}, Intra paucas horas saepe cerneret mox orientem 
mox occidentem. Similiter Valerius Bycovschi. vir natione Russus, octogies bis et Valentina 
Ferescova, Russa viginti sex annos nata, duobus diebus post subsecuta undequadragies glo 
bam terrae circumvolitaverunt a die quarto decimo mensis Junii usque ad diem undevicesl 
mum ejusdem mensis. Sed quae contentis tantum viribus homines perficiunt, Deus quasi 
obiter perpetrat, quippe qui cottidie totum mundum gubernet. At consuevimus cottldiana 
non jam mirari, tantum rara. 



NOVA ET VETERA 


TELEVISIO MIRANDUM HUJUS AETATIS INVENTUM 


Nostris hisce diebus, quibus Dei nutu et voluntate, hominum inventis 
tot tantisque gloriamur, peropportune offertur argumentum his pagellis trac¬ 
tandum illius inventi vere mirabilis, quod voce hybrida televisio nuncupatur. 

Et quamvis res omnino peregrina videatur, spero tamen me in hac re, 
quamtulumcumque tribuam, lecturis gratum fore. 

Televisionis nemo non plurimi faciet, qui scrinium televisorium cum in 
do mo sua habeat, rerum eventuumque imaginum ac sonorum transmissio* 
nem et viderit et audierit. Reapse omnes quacumque ope possunt, capsellam 
televisoriam sibi comparare satagunt, ut aedes suas visione ejusmodi et audi* 
tione jucundas reddant. Non frustra haesere omnes admiratione perculsi ob 
tantam novitatem. 

Re vera televisio est magnum — ne dicam maximum— hujus aetatis in* 
ventum, adeo ut a nonnullis «televisionis magia sive miraculum» jure et 
merito sit appellata. 

Ex graeco x^Xe longe vel procul, et latino visio conflata vox est, et ideo 
televisio perinde sonat atque visio ex longinquo. Idem igitur televisio est ac 
‘transmissio imaginum, longo spatio interjecto, per herzianas undas'. Vel si 
mavis est perfectio phototelegraphiae quae ope filorum ductorum sive per 
undas radio diffusas imagines se moventes transmittit. Nititur autem televi- 
sio in condensatione transeunte punctorum imaginis (id est in ictibus fluxus 
electrici) ad producendas singulis secundis sexdecim imagines quas oculus 
humanus postulat. 

Quae in universum dicta sunt. Sed ut totam rem paulo fusius explice* 
mus, nunc de processu et machinatione totius televisoriae artis. 

/. De exploratore et progeneratore 

Cardo totius televisionis persimilis est multis rationibus ei, quod nostra 
item aetate maximos habuit successus, id est radiophonio. 

Porro, quo pacto id fit? Duo elementa haec praestant: videlicet «explo¬ 
rator», quo imago transmittitur, et «progenerator», qui eam recipit. Quae 
quidem instrumenta lucem imaginis tronsformant in ictus electricos, cum ad 
exploratorem pervenit. Deinde modo fere subito, cum ad progeneratorem 
devenit, hujusmodi ictus electrici in lucem convertuntur; haec autem lux 
exprimit imaginem acceptam, quae omnino similis est transmissae. 

Explorator—qui, ut patet, maximi est ponderis in transmissione—, 

appellatur hispanice analizador, explorador, vel etiam escudriftador. Jam vero, 
inter instrumenta quamplurima a peritis excogitata ad solvendas difficulta¬ 
tes exploratoris, tria potissimum numerantur: discus perforatus Nipkow, tubus 
dissector Farnsworth, iconoscopium Zworykin. Horum postremum ad rem ma¬ 
xime idoneum est visum. 

II. Iconoscopium, elementum transmissionis maximum 

Iconoscopium nihil aliud est nisi tubus sive valva electronica quae in¬ 
tus fert elementum, quod musivum appellatur. Hoc musivum componitur 
ex globulis permultis Cesii, qui se habent tanquam minusculae cellulae pho- 
toelectricae, quaeque opticam imaginem accipiunt. Ex ipsa lucis vi, quam 
unusquisque globulus accipit, hic globulus admittit cursum electricum ma¬ 
joris minorisve intensitatis. 

Itaque, acervus omnium globulorum, qui musivum constituunt, trans¬ 
formant in iconoscopio lucem et umbras scaenae transmissae in figuram qua¬ 
dratam quae idem valet atque ictus illos electricos. 

Age vero,ejusmodi impulsus varias subeunt operationes, quarum una 
in eo est ut dissolvatur imago transmissa in mille particulas sive lineas 
directas seu «horizontales», quae ex ordine perscribuntur. Postea vero im¬ 
pulsiones electricae, rite amplificatae, mittuntur ad antennam stationis tele- 
visoriae, cujus ope in spatia per undas propagantur. 

Jam vero, undae ab antemna dispersae «frequentias» habent altiores 
quam in radiotelephonia (frequentia nominatur «numerus ondulationum 
motus vibratorii in unitate temporis»). Undae autem captantur ab antemnis 
in aedibus convenienter aptatis. In domibus enim sunt scrinia televisoria, 
quae cum syntonica efficiuntur cum statione certa televisoria, audiuntur et 
videntur tum mirifici vocum et tibiarum nervorumque cantus, tum musici 
concentus omne genus, tum nuntia radiophonica, tum denique rerum even. 
tuumque imagines ante oculos relatae, quae quamvis procul sint aut fiant, 
tamen velut praesentes conspiciuntur*. 

III. De cinescopio, quo receptio possiibilis redditur 

Cum autem signa in receptorem permeant televisionls, datur processus 
inversus, adeo ut impulsiones electride receptae in imagines opticas permu¬ 
tentur. Hoc autem fit per cinescopium, cujus est imagines exprimere sive red¬ 
dere. 

Ut liquet, cinescopium est valva radiis cathodicis praedita, forma qui¬ 
dem conica, cujus basis crystalli est facies tubi, qui albi lucidi vices gerit. 
Hoc album est tanquam frons receptoris, quam aspiciunt, qui televisioni in¬ 
tersunt. 


* Cf. A. A. S. 1952 p. 216 

Collum vero cinescopii —quod in capsella reconditur televisoria - im¬ 
pingit jactus continuos electronum in faciem interiorem albi, quod cooper¬ 
tum est materia fluorescenti. Cujusmodi materia redditur lucida ex electro¬ 
num impactione, et ad amussim imagines exprimit ab statione missoria 
missas, easque aspectabiles efficit in oblectamentum spectatorum. 

Alia sunt quae de ratione televisionis dici possunt (technici recentiores 
justa volumina scripserunt, utpote qui materiam late patentem ad scriben¬ 
dum nacti essent), sed longius est omnia persequi; et fortasse quaedam no¬ 
tiora sunt, quam ut referre opus sit. 






1. antena, anttna 

2. album (lucidum), pan talla (luminosa) 

3. scrinium ligneum, mueble de madera 

4. megaphonium, altavoz 

5. conexio antennae, comexidn de la antena 

6. megaphonium, altavoz 


7-10. orbiculi signatorii, botones de control 

7. volumen, volumen, intensidad 

8. canalis, canal 

» 

9. dissimilitudo, contraste 

10. color, color 

11. pedes, fulcra, fulmenta, ptrt dei mueble 

Nunc alia subdam vocabula televlsionis praecipua: 

INDEX VOCABULORUM 


televisidn, televisio, onis; telehorama, atis 
sala para televisidn, televisorium, II 1 
televisor, televisorium [instrumentum]; cap¬ 
sella televisorla; scrinium televisorfum 
televisora (estacidn), statio televisorla 
televisora Nacional, statio televisorla Natio- 
nalis 

ondas televisorias, undae televisoriae 
ctlula fotoeUctrica, cellula photoelectrica 
pantalla, album, i 
pantalla luminosa, album lucidum 
capa fluorescente , tegumentum, operculum fluo* 
rescens 

ondulacidn , ondulatio, onis 
ndmero de ondulactones, numerus, copia ondu- 
lationum 

condensacidn transitoria, condensatio transiens, 
euntis 

condensacidn transeunte de los puntos de la ima - 
gen, condensatio transiens punctorum 
imaginis 

corriente eUctrica, fluentum electricum; fluxus 
electricus 

cuello dei cinescopio, collum cinescopii 
movimientos vibratorios, motus vibratori! 
iconoscopio , iconoscopium, ii 
cinescopio, cinescopium, ii 
analizador t explorator, oris 
mosaico, musivum, i 
imagen Optica, imago optica 


vdlvula, valva, ae; valvula, ae 
tubo, tubus, i 

antena, antemna, ae; antenna, ae 
frecuencia, frequentia, ae 
frecuencia modulada. frecuentia modulata 
globulos, globuli, orum 
globulos de Cesio, globuli Cesii 
rayos catOdicos, radii cathodici 
tipo electronico, typus electronicus 
mecanismo de un teletipo, machinatio, machi 
namentum teletypi 

impacto de electrones, electronum ictus, impac¬ 
tio, onis 

descargas continuas de electrones, electronum 
continuae emissiones, projectiones 
impulsos de corriente, impulsus fluenti — flu¬ 
xus— electrici 

sintonizar, syntonicum efficere, reddere; ad 
syntoniam componere 
sintonia, syntonla, ae 

programa de televisidn, televlsionis index, pro¬ 
gramma, atis 

espacio (dei programa), spatium; pars, tis 
producciOn de 16 imdgenes por segundo, sedecim 
imagines singulis secundis educuntur, 
efficiuntur 

cara anterior dei receptor, frons receptoria 
fluido elictrico de mayor o menor intensidad, 
fluentum electricum majoris minorisve 
intensitatts 


1. Televisorium accipi potest pro «sala de televlsibn». Attamen ambiguum videtur 
esse vocabulum, nam si subauditur «instrumentum», televisorium significare etiam potest 
«aparato de televislOn». Ad tollendam igitur vocis ambiguitatem, potius usurpanda erit, 
exempli gratia, «ex(h)edra televisorla, conclave televisorium» vel «ex(h)edra televlsionis». 

Ceterum, non satis probanda videtur vox televisiftcus, id est in -ficus desinens, nam vo¬ 
cabulum tele-tnsi-ficus ex tribus membris conflatur—quod raro apud Latinos occurrit, at fre¬ 
quentius apud Graecos—, et sat multa hujusmodi composita (in - ficus) rara aut poetica ha-* 
bentur. 

Cura autem e supino vis-um eruantur vis-or et vis-orium (vis-ivus), haec vocabula ad no 
men adjectivum vis-oHus, a, um facile et fere necessario nos ducunt. Satius igitur nobis pro¬ 
bantur televisoria ars, albus televisorius, cer. 

— Quae vero de televisione scripsi, ex notis scriptoribus excerpsi et haud pauca verba 
ex praestantissimo Card. A. Bacci lexico et a P. Ildephonso GonzSlez, CMF. sumpsi; totam- 
que lucubrationem recognovit ac nonnullas voces et locutiones —quae aptiores videbantur— 
ipse proposuit Palaestrae Latinae Moderator. 

V. Televisionis commoda et incommoda 

Tandem per televisionis magiam distentum curis animum paulisper re¬ 
laxamus, et a negotiis ad ludicra honeste divertimus. Itaque, nihil fructuo¬ 
sius, nihil utilius, tam in familiari quam in sociali hominum vita arte ista 
televisoria, qua pro re nata momento quidem temporis, et in nostris ipsis 
aedibus commorantes, dissitas mundi partes nostris se oculis offerunt, et 
quae procul aguntur oculis objecta videmus, et veluti manibus, ut ita dicam, 
contrectamus. Faxit Deus ut hujus artis inventum, sicut omnibus in rebus, 
multas secum hominibus utilitates afferat, ac potissimum in Dei summi in¬ 
ventoris laudem cedat. 

Namque, pro dolor, subinde magnam videmus importare perniciem, 
praesertim adulescentibus. Omnes in eadem navi sumus, id est mundi, ac 
proinde in eisdem certe periculis versamus. Ita, speciosa ista atque pulchra, 
quae avide in albo televisorio spectantur —aliquando, ne dicam saepe—, 

• foris quidem nitent rerumque facie animum alliciunt», sed intus mala 
crebro et misera sunt. 

Quapropter ii, qui reipublicae clavum tenent, et quos penes est de tele¬ 
visionis indicibus censuram ferre sententiamque dicere, dare operam in pri¬ 
mis debent ut nihil mali, inepti nihil in televisionem irrepat, quod civium 
mores offendat. 

Insuper, incredibile est quantum temporis in televisione spectanda mise¬ 
ra nd um in modum teratur. Contigit siquidem in televisorio ut aliud aliud 
spectaculum subsequatur, et omnia prorsus videre quis velit, ideoque mu¬ 
nia neglegat sua, et officiis suis satis minime faciat. Quo fit ut ad multam 
noctem (nocte autem televisio locum fere habet) somnum juvenes protra¬ 
hentes, insomnes fere noctes ducant. 

Haec inter cetera esse televisionis incommoda nemo negabit, qui rei 
periculum fecerit. Verum enim vero, nullum hominis inventum, quantumvis 
minimum, flocci faciendum et pro nihilo ducendum, quamvis inde mala, qua 
est hominum malitia, ortum habere videantur. Procul dubio mala certe oriun¬ 
tur ex televisione, sed etiam bona, et quidem bene multa. Nam, si quis sibi 
temperat, modumque praescribit, tantum aberit ut televisio noxia sibi sit, ut 
e contra magno usui esse possit, et exinde magna sequantur cultus humani¬ 
tatisque emolumenta. 

Utinam ergo Deus promoveat superique fortunent hanc mirificam tele¬ 
visionis artem, quam praeclare Ipsemet —hominum quidem ingenio— in¬ 
ventam et nostris temporibus in commune bonum institutam voluit. Inde 
vitabitur morbus ille pestilens, qui hodiernis moribus inolevit, quo familiae 
membra inter se dispersa, hac illae pro suo quisque lubitu extra domum 
Vagantur, nec in proprio unquam domicilio consociata se habent. 

Leo M.* Sansegundo, O. S. B. 


Montisserrati. 

III Conventus Internotionalis ad linguam laiinam vivam reddendam 

Tramine citissimo vectus Argentoratum perveni hora circiter deci¬ 
ma, splendente sole quasi meridionali, quo jam imber vespertinus parabatur. 
In frequentissima statione illa ferrivia vir latinitatis amans de recta via de¬ 
duci non potest cum ante januam prostet nuntius latine scriptus quo facile 
Conventus sedes inveniat... Summa comitate fraternaque caritate me in 
Seminario Dioecesano hospitio excipit H. Ginder, ejus domus fidelis ac pru¬ 
dens oeconomus, cui his verbis animum exhibeo pergratum. Horis postme¬ 
ridianis in stationem denuo me confero alios excepturus collegas: Jim6nez 
Delgado, Basilium Hypeau, P. Caelestem, Holzer, Mangeot: quos omnes 
Palaestrae Latinae lectores jam noverunt humanissimos praestantissimos- 
que viros. 

Latine loquimur ad stationem laetissimi Palaestritae. Accedit juvenis 
italus: 

—Latine loquimini? 

—Ipse audisti. 

Statim sermonem nobiscum conserit; tanta tamen et dicendi facultate 
et verborum copia et simplicitate in colloquendo pollet ut, cum vicennis sit 
neque studia latina in Universitate Mediolanensi adhuc compleverit, Cice¬ 
ronem diceres redivivum... 

Quo perspectiorem habeas ordinem rerum in Conventu actarum, pro¬ 
gramma —uti dicitur— prout traditum est latine exscribam, quibusdam ad¬ 
ditis notulis ad quaedam illustranda. 

Lunae die Sept. II. 

Nona hora: 

—Nuntius Universitatis Francogallicae Summi Magistri. 

—Colloquium inibit Marcellus Simon, Facultatis Litterarum Argen- 
toratensis decanus. 

—Adloquetur Petrus Grimal, Sorbonnensis Magister, Conventus 
praeses. 

Eo die nos excipit alma Argentoratensis Academia plurimarum dissita- 
rumque gentium circumamicta vexillis; in cujus limine magnis litteris titu¬ 
lus inscriptus erat: 

III Conventus Vitae Latinae — 4 Sept. — MCMLXIII 

Nova animi exsultatione veteres consalu- magistrum, gracilem Bonamlcum Actensem 
tamus amicos: cl. v. R. Schilling, qui officio (seu Goodwin Bcach), jac. Fibregas et F. Va- 
iungitur ab actis in Conventu moderando llejo, sacerdotes blspanos, Desessart, Ni- 
atque parando, M. Rambaud, Lugdunensem collst, H. Guiter cum uxore suavissima, H. 

Huxley, anglum tllosquc bene multos qui et hodie mirantur nonnulli Mirium non con* 
jsm Lugdunum conveneramus. Maeremus ca- venisse nostrum et causam rogant... 
riastraos quosdam abesse viros* Saepe, et heri 

Decima hora: 

— Magister Henricus Des Abbayes referet de rerum naturalium scien¬ 
tia latino sermone exponenda. — Disputabitur — . Dominus Clemens 
Desessart disseret de hoc argumento: «Non sufficit latinum sermo¬ 
nem inter doctos communem esse». 

Duodecima hora: 

—Universitatis Argentoratensis Summus Magister sua in domo 
(Hotel du Rectorat) omnes Conventus participes recipiet. 

Post H. Des Abbayes, M. Rambaud rogat de quibusdam rebus novis 
latine reddendis nonnullaque proponit: quomodo dicas «tanto por ciento» 
= °/ 0 . «transistor», «rail»... Dicamus «de fissione nucleorum», non «de rum¬ 
pendis atomorum nucleis»... 

Consessus praeses proponit num «societas» constituatur seu condatur 
oporteat ad haec similiaque vocabula vel aptanda de veteribus vocibus, vel 
exquirenda de thesauro latinitatis, vel nova omnino proponenda. —Oportet 
sane. Nemo tamen dixit olim hujusmodi fuisse societatem --«Societatem 
dico illam Latinam Monacensem— et misere periise, Mirium nostrum nos* 
trosque amicos jam multos annos in Palaestra Latina id quoque facere et pro¬ 
pugnare... Sed non omnes noverunt omnia vel meminerunt... 

Desessart commentationem utique latinam omnino aptis scitisque pic¬ 
tis illustravit tabulis. At Des Abbayes totam fere commentationem gallice 
legit; quaestionem tamen summi momenti agitavit. 

At non placuit consessus matutinus... In etiam convenientium animi eadem de cauaa 
commentariis mela scripsi: «Conventus Gal- conturbari vlsl sunt... Feliciter tamen evenit 
lico-Utlnus videtur... Commode ln Galliam quod ratio procedendi In Conventu ad bo- 
duos ante menses veni ut studio et usui nam frugem revocata est. 

Gallorum sermonis vacarem...» Plurimorum 

Quinta decima hora: 

—Magister Bonamicus Actensis referet «de novis methodis linguas 
docendi». — Disputabitur. 

Sexta decima hora: 

—Magister Vandick da Nobrega, explicabit cur latinus sermo om¬ 
nium scientiae rerum magnarum atque artium utilis sit. 

— Magister Albertus Grisart explicabit quantum vocabulorum col¬ 
locatio ad brevitatem et subtilitatem linguae latinae proficere possit. 
—Magister Ric. Avallone disseret de hac causa: «Ut latina lingua 
vivat et vincat libertas et concordia sunt maxime necessaria». 

Duodevicesima hora: 

—Europaei Consilii Palatium Conventus participes adibunt. 

Praefuit P. Jlm£nez consessui. Omnes latine locuti sunt disertissimi 
viri Beach, Grisart, R. Avallone, cui Musa dedit ore rotundo loqui, qui 
etiam bis terve omnium plausibus orationem interruptam habuit. Cl. vir j. 
Perret, Doctor Sorbonnensis ex tempore latine sententiam dixit aperuitque 
de his quae a Dre. Grisart proposita erant. Etenim Dris. Grisart relatio et 
doctrina et oratione omnibus numeris perfecta mihi visa est et maxime pla¬ 
cuit. —Afuit Vandrick da N6brega. —Cl. vir Caillou de professore meminit 
qui latine loqui docuit pueros puellasque quinque annorum idque feliciter 
processisse. Dolendum tamen quod hujusmodi portentum «pelliculari» non 
liceat...; placeret sane. 

Europaei Consilii Palatio excepti sumus d’Europe). Conclavia illa splendentia tum 
maxima humanitate a cl. v. Halgh, modera- primum sermone latino resonuerunt quae to 
tore «doctrinae tradendae et rerum quae ad tlens romanicarum linguarum resultarunt so- 
humanltatem scientiamque pertinent apud nis... Sermo latinus primus Europam confor- 
Europaeum Consilium» (de 1'onseignement et mavit, iterum iterumque «Europam patria- 
des affaires culturelles et scientiftques du Conseil rum» conformare utique perget. 

Die Martis, Sept. III. 

Nona hora: 

—Magistra Henrica MalcovatI referet de eligendi modo antiqui me¬ 
diique aevi atque recentiorum temporum latina scripta. —Disputabi¬ 
tur. 

Decima hora: 

—Dominus Johannes Neveux explicabit quomodo latino sermone 
Sienkiewicz in Trilogia usus sit. 

—Reverendissimus Pater J. Jim£nez Delgado disseret de Stultifera 
Nave Sebastiani Brant. 

Undecima hora: 

—Excursio ad Montem Sanctae Odiliae (in itinere prandium capient, 
postremo vina Alsatica in cellario quodam sodales gustabunt). 

Non placuit spectata femina H. Malcova* fecit de Sebastiano Brandt nobilissimo rena¬ 
ti quod, —sua pace dicam— cum maxima pol- tarum litterarum scriptor Argentoratensis. 
leat et scribendi latine et loquendi facultate, CL vir Neveux optat ut mutentur tempo- 

latine tamen locuta non est. Quamquam re* ra, ut mutentur mores in linguae latinae usu. 
latio maxime utilis aestimanda fuit. P. jiml- Quin potius mutamus mores ut mutentur et 
nez autem omne tulit punctum quod latine, tempora? 
quod breviter, quod opportune. Nam verba 

Hora undecima finis operi imponitur. Humaniores viros femintsque 
rusticari licet. 

Litterae enim vino excitantur litterisque lustraturi facimus et prandium ad a£riportum 
extolluntur vina. Automatariis raedis iter sumpsimus. Vina Alsatica in cellaria *Vins 
per mediam urbem monumenta praecipua d'Al$ace Dopff» degustavimus... 

Die Mercurii, Sept. IV. 

Nona hora: 

— Magister Carolus Buchner referet de animis latina per scripta for¬ 
mandis. — Disputabitur. 

—Magister Renatus Fohalle disseret de latinis scriptis et viventi 
latina lingua. 

Decima hora: 


—Magister Alanius Michel de hoc argumento disseret: «Quomodo 
Alberti Camus genus dicendi latinis scriptis imbutum sit». 

Paucis his addere possum. Cl. vir C. Buchner summas omnium audivit 
laudes; cum tamen germanice maximam partem locutus sit, adstantium haud 
pauci nullum fere fructum e tanti viri dissertatione percipere potuerunt. 

Tunc Radiophonii et Televisionis curatores in taeniam magnetophoni- 
cara induxerunt colloquium cum Bonamico Actensi. Quod quidem mihi 
placuit quam maxime ut palam ostenderetur lingua latina vigens et perenne 
inter viros ex dissitis regionibus et linguis aptum vinculum et colloquendi 
instrumentum. 


Deinde Rhenam flumen videre volui et 
Germaniam saltem ingredi... Nam inter Ger¬ 
maniam et Aleatiam medius decurrit Rhenus 
qui Argentorati margines lambit et fertiles 
reddit. Cum amicis hispanis J. Fibregas et 
I. Revllla, O S.R., flumen transii et — nulio 
adhibito documento— Germaniam intravi 
Rhenum undique undequaque conspexi, re¬ 


spexi, despexi... mentis oculis spectans et 
Caesaris legiones et tot saecula ut fluminis 
aquas defluentia... Hoc ponte et flumine nunc 
Europa in novam spem et laetitiam evecta 
novum mundum presso pede ingressa est et 
In dies progredi satagit, cujus caput et cor 
Argentorati sine dubio inveniuntur. 


In consessu vespertino haec acta sunt: 

Quinta decima hora: 

— Magister Theseus Tsannetatos de hoc argumento disseret ut lati¬ 
na lingua in Graecia nunc vigeat. 

—Magister A. Haury proferet Compendium Syntaxis linguae latinae 
ad discipulos adultae aetatis aptum. 


—Vota conventus. 


—In domo municipali (rue BrilUe) Conventus participes Urbis Consul 
Petrus Pflimlin recipiet. 

—Cena communis in domo Aubette (Place Kliber). 

Lectis votis, conventui finis est impositus. Extrema verba fecit clarissi¬ 
ma doctrix H. Malcovati, nunc commode suavissimo ac numeroso sermone 
de suo latinitatis thesauro locupletissimo prolata. Locutus est etiam illustris 
vir Joannes Capelle, qui nunc in Ministerio Publicae Institutioni provehen¬ 
dae officium summi momenti Lutetiae Parisiorum agit, ubi etiam pro nostris 
rebus tuendis toto marte certat certabitque. 

Jacobus Sidera, C. M. F. 


In Palatio municipali vale dixi carissimis ac desideratissimis ex tot gen¬ 
tibus amicis congregatis... Valete omnes dum Romam convenire iterum li¬ 
cebit!... Cenae non interfui. 

Si Conventum argentoratensem cum praecedenti lugdunensi conferre 
liceat, haec libenter dicam: nonnulla meliora, nonnulla inferiora fuisse. 

Nam —minor numerus eorum qui commentationes miserunt et legerunt; 

— minor librorum novorum numerus ad latinam linguam traden¬ 
dam expositorum. 

Pauci libri, pauci vel nulli commentarii latini vel de re latina. Ex libris 
alumnis scriptis optimum duco cui est index Galli duo, quem Marcellus Le- 
faure, vir humanissimus, paravit, in quo duos pueros Gallos inducit vete¬ 
rum romanorum urbes domosque lustrantes a quibus plurima discunt. Lepi¬ 
dissima ac lucidissima narratio. 

Liber etiam summi momenti Dizionario ltaliano-Latino a cl. v. Oresti Ba- 
dellino paratus, grande quidem et locupletissimum dictionarium summe ab 
omnibus faciendum aestimandumque. 

At —major frequentia convenientium et ex pluribus regionibus, saltem 

24; 

—major numerus magistrorum in Universitatibus docentium; 

—major numerus latine loquentium; ergo major quoque usus sermo¬ 
nis latini et in consessibus et in colloquiis; 

—major quoque voluntas nisus prosequendi ad causam nostram in 
melius cotidie provehendam. 

Qua propter et media aptiora proposita sunt —ut speramus— in poste¬ 
rum efflcaciora. 

Si optanda liceat quoque proferre in proximos conventus, haec addarr: 

—tandem aliquando latine omnia omnino fiant: usu patefactum est id 
Beri posse neque nimia difficultate ab omnibus fieri posse. Qui nesciat, ta¬ 
ceat vel interpretem quaerat... 

Restat ut quam maximas gratias tribuamus omnibus qui conventum 
parandum congregandumque curarunt, quique omnibus modis dies beatissi¬ 
mos Argentorati nobis tribuerunt. Est quod omnibus laudibus etiam cumu¬ 
lemus clarum virum E. AubaneI qui commentationes omnes, typis manda¬ 
tas, omnibus summa munificentia distribuit, quique, qua est modestia ac 
pudor, cum ad felicem conventus exitum quam qui maxime contulerit ope¬ 
ram, semper et ubique in umbra permansit. 

Lege, si libet, Conventus Vota. 


Jacobus Sidera, C. M. F. 

111 Coiivenlus internaliuimlis vola ad Liiiguam l.atinam vivam reddendam 

III Conventus internationalis ad Linguam Latinam vivam redderdtm 
Argentorati habitus, a die II ad diem IV, vota confirmat quae in prioribus 
conventibus, in Avenico anno' MCMLVI, in Lugdunensi anno MCMLIX, 
decreta sunt; 

cumque, expletis laboribus, Conventus socii, censeant Linguam Latinam 
instrumentum perstare efficax ac probatum —in disciplinis mathematicis, 
biologicis, physicis, liberalibus—, ut docti homines inter se commercium 
ineant, 

ac praeterea, cum usu ex Conventu compertum habeant in disputatio¬ 
nibus habitis cum sociis, qui ex viginti quattuor nationibus convenerant, 
quorum multi philologiam non profitebantur, potuisse eos Lingua Latina 
colloquia conserere tum in publicis consessibus tum in privatis sermonibus, 

reverenter orant, ut Consociationes Internationales cultui humanitati¬ 
que provehendis eos omnes adjuvent atque cohortentur qui laboribus et 
doctrina annituntur, ut non modo cognoscatur, verum etiam in usum indu¬ 
catur Lingua Latina, quae praeteritis temporibus et omnes homines inter se 
conjunxit multumque momentum habuit ad fines limitesque gentium delen¬ 
dos, et quidem in mentis cogitationisque campo, ubi fines omni carent lege, 

ideo haec vota seu optata nuncupant: 

I Votum. — Optant ut instituatur Coetus Internationalis ad lexicon vo¬ 
cabulorum latinorum conficiendum, quo contineantur verba cujuscumque 
generis ad eas notiones exprimendas, quae apud scriptores Linguae Latinae 
classicos non inveniuntur. 

Cum vero compertum sit singulorum conatus, quamvis praestantissim! 
sint, in quandam rerum confusionem facile devenire, socii optant, ut peri¬ 
torum labor in eo praesertim sit ut opera scientifica et technica ex antiquis 
scriptoribus exquirantur; 

atque ut Coetus nationales rebus investigandis permoveantur ad stipem 
copiose conferendam in hoc inceptum seu negotium, quod, cum ex sua na¬ 
tura urgeat et summa polleat utilitate, maximi quoque momenti est ad disci¬ 
plinas omnes fovendas. 

II Votum. — Corpus paretur Internationale Lectionum Latinarum, quae et 
ex antiquis et ex Medii Aevi et ex recentioribus scriptoribus seligantur; 

hujus Corporis volumina sua natura simplicia sunto, quibus indoles 
propria cujusque scriptoris manifesta fiat. 

III Votum. — Ut efficacius Lingua Latina tradatur, illa magistris prae¬ 
beantur subsidia seu instrumenta auditoria-visualia, quibus alumni usu cot- 
tidiano sermonem latinum adhibere possint, 

ut ratione quadam internationaii —in diversis nationibus certisque tem- 
poribu9— latinl sermonis exercitationes, colloquia, cultusque congressiones 
aperiantur. 

ut alumnis summa praebeatur praecipuarum regularum syntaxis latinae 
et ut rationes seu methodi institutionis directae et progredientis Linguae 
Latinae, ab inita schola media, foveantur. 


Conventus exoptat ut qui Conventui adfuerunt inter se quadam con¬ 
suetudine conjungantur et ut alumni, ad commercium epistularum inter se 
ineundum ex una natione in aliam, inducantur. 

In optatis quoque est ut, expletis tribus annis, in alia natione extra 
Galliam —quod si fieri possit Romae—, Conventus proximus habeatur. 


BIBLIOGRAPH1 A 


Bouyer, Louis. — Elsentido de la vida 
sacerdotal. Barcelona, Editorial Her- 
der, 1962. pag. 1%. 

Magnae sine dubio aestimationi erit 
hic liber Sacerdotibus Christi, atque dig¬ 
nissimus qui omni in sacerdotali biblio¬ 
theca, legendus consulendusque, repo¬ 
natur. In quo P. Bouyer C. O. examini 
subdit varia vitae sacerdotalis adjuncta 
et agendi rationes, quibus facem intelli- 
gentiae ususque adminiculum praebeot 
in sacerdotale commodum in primis su- 
pernaturale. 

Rerum argumentorumve series perop¬ 
portuna: Ministerium opostolicum; ver¬ 
bum divinum; verbi ministerium; Sanctus 
Paulus, praedicationis specimen; Christi 
sacerdotium; ministerium sacramentale; 
Maria, Sacerdotis inspiratrix; Intercessio 
Christi; orationis ministerium; David, ut 
orationis homo; Bonus Pastor. 

Liber hic solidus, jucundus lectu, non 
solum sacerdoti et religioso sed cuilibet 
etiam perfectionis christianae amatori 
utilissimus. Ex opere primigenio gallico 


«Le sens de la vie sacerdotale», in Irn- 
guam hispanicam convertit clarus vir 
Alexander Ros coacte, ut Gelliana voce 
utamur, de «idea» deque litteris auctor» 

Celam. — Gula para el opostolado vo - 
cacional. Editorial Herder, Barce¬ 
lona 1963, pag. 296. 

Primus hic liber ex multis locis seu 
textibus, a «consilio Episcopali Latino 
Americano» (CELAM) comparatis, qui 
ducant, regant, foveant facilioremque 
reddant cultum vocationum sacerdota¬ 
lium et religiosarum, praesertim vero ir> 
plagis hispanicis americanis. 

Hoc primum volumen, duas amplec¬ 
titur partes: hinc agitur de introductione 
ad pastoralem vocationum artem, inde 
autem de Exercitatione pastorali ad eas¬ 
dem vocationes efficienter promoven¬ 
das. 

Opus aptius complent duae magni 
momenti appendices: Documenta de 
vocatione officialia et Bibliogrophia de 
re vocotionali. 


PHILOPONUS, C. M F. 

Card. Bacci, A. — Lexicon vocabulo 
rum quae difficilius latine redduntur. 
Editio 4.*, Romae, Societas Libraria 
«Studium», 1963, p. 848; L.6CC0, 

Nemo est qui ignoret quantam ha¬ 
beat auctoritotem, in his quoe ad lin¬ 
guam latinam spectant, clarissimus vir 
idemque S. R. £. Cardinalis A. Bacci; cu¬ 
jus sententia et scripta summo gravantur 
pondere: cum usu perceptam penitusque 
investigatam hobeat linguam latinam, — 
tot annos ab epistulis fuerit Romani Pon¬ 
tificis ejusque praeclariora documenta 
ipse lingua latina ornaverit, — Latini¬ 
tatem -id est Commentarios Vaticanos 
linguae latinae excolendae- condide¬ 
rit et moderatus sit, — hocque ediderit 
recentioris latinitatis lexicon. 

De quo si sententia exquiratur, fa¬ 
tendum sane multa in eo esse proposita, 
accommodata, excerpta vocabulo qui¬ 
bus res nostrae aetatis egregie latine 
exprimantur. 

Et est quod de hac quarta editione 
magnopere gaudeamus, qua et libri mo¬ 
mentum significatur et animi ardor mul¬ 
torum in lingua latina penitus in dies 
cognoscenda usuque adhibenda com¬ 
probatur. In qua etiam id animadverti¬ 
mus libenter et grandiorem voluminis 
molem —cum haud pauca nova inse¬ 
rantur verba in latinum inducenda— et 
ipsius clarissimi scriptoris quendam oni- 
mi sententiaeque ampliorem sensum in 
novis verbis recipiendis. Licet enim in 
summa linguae latinae puritote defen¬ 
denda perstet et ab illa sibi proposita 


rotione —res nimirum non uno verbo 
significandi sed copioso et redurdcnli 
vocum ambitu et explicatione— non re- 
cedot, tomen haud semel illam legimus 
notulam «haec vox necessaria est ad 
rem clare significandam» (c|r. algebia 
Albania...). 

Perlibenter etiam non nullos ibi le¬ 
gimus memoratos auctores eorumque 
scripto; quibus merito et alii admccum 
insignes oddi possunt, ut G. Lurz, 3. Lis, 
Em. 3ove, I. Gonzalez, 3. Holzer, 3. For- 
nari, 3. UJogner, A. Avenarius, C. Eichen- 
see... qui in Alma Roma, in Societate 
Latina , in Juventute^ hungarica), in Pa¬ 
laestra Latina scripserunt, et quorum 
sententiae in re non sunt spernendae. 

Qui vero de novis fingendis et ap¬ 
tandis verbis latinis in PALAESTRA LATI¬ 
NA agunt maximam habent gratiam cla¬ 
rissimo viro qui in hac nova lexici editio¬ 
ne eorum scripta out aperte commemo¬ 
rare voluit (ut s. vv. parafango: «lutici- 
pulum»; carta a carbone: «charta tran¬ 
scripticia»; copie a carbone: «Irorscusa 
exemplo»; sigaretta: «hispanico»...); 
aut tacito scriptorum et Commentario¬ 
rum nomine verba ab his proposita inse¬ 
ruit (ut s. v. giacchetta hobes: «thorax 
manicatus» cfr. PAL. LAT. 300 (1960101), 
s. v 'grappetta: «uncinus; machina un- 
cinandis chartis [uncinatorium]» (cfr. 

PAL LAT. 26 (1956) 171), alia... 

Iterum, salva pace: voces, quae in 
-graphum, seu ut Card. Bacci oliique 
scribere molunt -graphium, desinunt, 
non a -graphio substantivo, sed a ver¬ 
bo graeco ^pacpto originem sumunt (cfr. 

PAL. LAT. 26 (1956) 169; 30 (1960) 28- 

29). Etymon quidem emendatum est (cfr. 
lonogralo), sed non vocis explicatio 
(vox enim «graphium»...). 

Ceterum de acceptis in lexico litteris 
i et v est quod cimum, auctorem laude¬ 
mus ejusque sententiam omnino probe¬ 
mus. 

JOS. M 0 MIR, C. M. F. 

Floriani Squarciapino, Maria. — 
I Culti orientali ad Ostia. Con un 
fronresptzio e sedeci tavole. Lei- 
den. E. J. Brill, 1962. Pag. 72. 

Tertium est tomus hic in nobili illa 
librorum serie, cui inscriptio: «fctudes 
preliminaires aux religions orientales 
dans 1’Empire Romain», a clarissimo Pro¬ 
fessore M. 3. Vermaseren edita et eden¬ 
da. 

Optima quidem monographia de 
Orientalium cultu apud Ostiam. Huic 
autem libro quasi fundamentum sunt 
opera «The Culis of Ostia» (Lily Ross 
Taylor, Bryn Mauir College Monographs, 
XI) et «Ostia Colonia Romana» (Pas- 
chetto), quae recentioribus investigatio¬ 
nibus auctor confirmat atque luculentio¬ 
re via eadem ornat. 

En tibi index libri: I. II culto della 
Magna Mater (pp. 1-18). II. II culto di 
Iside, Serapide e di altre Divinita 
egiziane (pp. 19-36). III. II culto di 
Mitra (pp. 37-59). IV. Testimonianze 
di altri culti orientali (pp. 60-70). 

Sexdecim lepidissimis pictis tabulis 
opus maxime decoratur, quibus monu¬ 
menta Ostiana quasi ante oculos pro¬ 
ponuntur, Magno opere ars typographi- 
ca officinae librariae E. 3. Brill —ut mo¬ 
ris ejus est— commendatur. 

I. GONZAlEZ, C. M. F. 


I. S. R. e C. S. C. — Marco Tullio Ci 
cerone. Scritti commemorativi pub- 
blicaci nel bimillenario della morte. 
Roma. p. 259. 

Anno bis millesimo a Cicerone oc¬ 
ciso adveniente apud omnes gentes 
tanti viri memoria iterum excitata ac 
nobilitata est atque orationibus ejus vita 
a peritissimis viris perpensa ac proposita. 

Orationes quae curantibus Instituto 
Studiis Romanis et Ciceronianis prove¬ 
hendis habitae sunt, praestantissimae 
sunt, quarum index: U niversalita spiri¬ 
tuale di Cicerone, ab Hygino Funaioli; 
Cicerone uomo politico, a Guerino Pa- 
cifti; Cicerone retore e oratore, a Vir- 
gilio Paladini; Cicerone filosoto, ab 
Aloisio Alfonsi; Problemi linguistici in 
Cicerone, ab Hamleto Tondini; Cicero¬ 
ne attraverso i secoli, ab Hectore 
Paratore. Qui omnes scriptores nobilissi¬ 
mi sunt et in his tractandis argumentis 
peritissimi. 

Cum vero praecipua ad unamquam¬ 
que rem pertinentia —quasi totius rei 
summam— colligantur, in iisdem legen¬ 
dis maxima utilitate atque jucunditate 
perfundimur. 

C. LATORRE, C. M. F. 

Portalupi, FelicitA. — Marco Cor¬ 
nelio Frontone. Universit^ di Tori- 
no, FacoltA di Magistero. G. Giap- 
pichelli Editore, Torino. P. 140. 

Propositum in primis historicum est 
clarae auctricis in hac de M. C. Fronto¬ 
ne monographia edenda. Ea nempe 
meta: quo modo, quo exitu opus littera¬ 
rium Frontonis illas exhibeat condicio¬ 
nes, quas historici postulant hodierni ab 
historicis aetatis M. C. Frontonis. 

Hinc hujusmodi dispositio lucubra¬ 
tio ws: 1. Saeculum secundum a. Ch. n. 
II. Archaismus. III. Fronto et Cicero. IV. 
Philosophica dissertatio contra Stoicos. 
V. De theoria stilistica frontoniana. VI. 
Frontoniana methodus. VII. De influxu 
Frontonis in lingua latina. VIII. «Huma¬ 
nitas» frontoniana. 

M. Cornelius Fronto, Cirtae natus, 
rhetor, consul 143 p. Ch. n., magister 
fuit Marci Aurelii et Veri. Anno vero 1815 
ejus scripta inventa sunt in palimpsesto 
qui fere legi non poterat. Quae quidem 
a sapientibus valde aliter aestimata sunt. 
Clarissimus historicus et criticus Naber 
haec scripsit: «Non sterilis opera erit ad 
Antoninorum tempora accuratius cog¬ 
noscenda». E contra historicus haud mi¬ 
noris auctoritatis Niebhur vel hunc uti¬ 
litatis aspectum respuit. 

Hodierna critica arte duce ac facili 
sermone, F. Portalupi rem ante oculos 

lectoris optima ratione et via ponit. 

PHILOPONUS, C. M. F. 

Stegen, G. — Essai sur ta compositiori 
de cinq Epitres d'Horace, pag. 94. 
Stegen, G. — L'unitt et la clarti des 
Epitres d’Horace. Maison d'£ditlons 
Ad. Wesmael - Charlier, Namur, 
pag 104. 

1. Clarissimus Professor G. Stegen 
parvo hoc volumine interni ordinis ana- 
lysin ostendit qui epistulis Horatianis 
inest et exempla hujus praebet luculente 
eo quod non nulli ausi sint cogitare eo 
ordine prorsus carere. Auctor tamen ea 
affert argumenta quibus ex analysi quin¬ 
que epistularum optimus appareat ordo 
atque notionum distributio. 

2. Ubi G. Stegen librum, quem su¬ 
pra memoravimus, scripsit, alterum de 


unitate atque claritate epistularum Ho¬ 
ratii conficiendum suscepit. Licet alias 
epistulas perpendat, patet prioris libri 
opus esse quasi culmen et complemen¬ 
tum. 

Jam vero ipse auctor scribit de epis¬ 
tulis Horatii in prologo operis: «Ayant 
reexamine la suite des idees dans cha- 
cune de ces pieces, jai aequis la convic- 
tion que malgre 1'apparente diversite 
des sujets qui s # y succedent, aucune idee 
ne s*y trouve isolee, mais que toujours 
elle forme un contraste avec un deve- 
loppement voisin». 

Quae verba vere totius hujus libri 
propositum constituunt. 

CAROLUS LATORRE, C. M. F. 

Kusch, Eugen. — Herculaneum . Auf- 
genommen and beschrieben, Ver- 
lag Hans Cari Nuernberg, 1962. 

Duae et triginta paginae explicatio¬ 
nis, atque octoginta tabulae pictae eae- 
que summa arte lypographica excusae: 
en tibi tanquam hujus momentosi operis 
syntesin. Cum libri auctor, tum Domus 
libraria maxime hoc pulcherrimo monu¬ 
mento honestantur. 

«Herculaneum* hujus operis inscrip¬ 
tio: urbs illa scilicet in Neapolitano sinu 
demersa, quae una cum Pompejis urbe 
adeo in aestimatione est apud archaeo- 
logus et sapientes. Et re quidem vera, 
clarus vir E. Busch, in archaeologica 
arte perquam peritus, Herculaneum no¬ 
bis offert descriptum ac delineatum ob 
oculosque luculenter expressum. 

En tibi alia auctoris monumenta, 
apud doctos maximi perpensa: «Unver- 
gaengliches Nuernberg, Aegyptien im 
Bild, Mexiko im Bild, Indien im Bild». 
Artis studiosi sapientesque opus clarissi- 

mi Professoris Kusch maxime celebra¬ 
bunt meritisque ornabunt laudibus. 

I. GONZAlEZ, C. M. F. 

Giovani D'Anna. — Ancora sui pro¬ 
blema della composizione deliEneide. 
Edlzioni dell'Ateneo Roma, 15, 
via Antonio Musa, Roma, pag. 68. 

Fasciculus hic tertius est in nobili 
illa editione «Quaderni della Rivista di 
Cultura Classica e Medievale». Clorus 
vir 3. D’Anna peritus est in poemate Ae- 
neidos explicando atque interpretando: 
plurima adhuc de re in vulgus emisit. 
Notus aestimatusque est a sapientibus 
liber «II problema della composizione 
delTEneide», Roma 1957. 

Modo autem in eundem auctor ser¬ 
monem redit, quippe cui praebuere an¬ 
sam duae dissertationes clarissimi Pro¬ 
fessoris R. B. Llayd de libro tertio Aenei- 
dos in commentario « American Jour¬ 
nal ol Ph.ilolog.tj.»: «Aeneid III: a nem 
approach», pp. 133-51; «Aeneid III and 
the Aeneas legend, pp. 382-400. 

Hoc igitur in opusculo non nulla in 
trutinam referuntur, cum ad explicanda, 
tum in melius reddenda argumenta. Ex 
disputatione lux commodius exoritur. Ut 
lucubrationis appendix adjungitur: «II 
prodigio delle mense nel Bellum Poeni- 
cum di Nevio». Quasi uno tractu liben¬ 
ter libellus perlegitur. 

PHILOPONUS, C. M. F. 

A. f. Kleywegt. — Qceros Arbeitswei- 
se im zu/eiten und dritten Buch der 
Schrift: De natura deorum. J. B. Wol- 
ters, Groningen, pag. VIII-234. 

Haec lucubratio magni quidem mo¬ 
menti in cognoscenda Ciceronis mente, 
in libris secundo et tertio operis «De no¬ 


tura deorum». In ea re peritissimus est 
Doctor Kleyaiegt, qui ingenio, sollertia, 
sedula cura cognitionis elementa per¬ 
pendit. 

Quod ad argumenti distributionem, 
logica omnino via. I. Introductio (pp. 1- 
9). II. Finis et via (pp. 10-14). III. Liber 
secundus: a) Esse deos; b) Quales di 
sint; c) De providentia; d) Consuli rebus 
humanis (pp. 15-116). Conspectus gene¬ 
ralis totius libri secundi (pp. 117-128). 

IV. Liber tertius: a) Esse deos; b) 
Quales di sint; c) Consuli rebus huma- 
nis (pp. 129-214). Itemque libri tertii «De 
natura deorum» summa et compendium 
(pp. 214-221). V. Quae ad extremum 
consideranda sunt (pp. 222-230). De re 
nota bibliographica ad nostros dies pro¬ 
tracta. 

Ve re latinarum liflerortm historia 
hac in lucubratione patet; immo et phi¬ 
losophiae Romanorum historia itidem 
lectori magistri manu detegitur cognos¬ 
cenda, atque animo comprehendenda. 
Non nullae cognitionis quaestiones hic 
solvuntur, non nullae vero solvendae 
agitantur. Quo quidem et scientiae no¬ 
vae viae panduntur. 

A. MARQUfS, C. M. F. 

L. A. Seneca. — Lettere a Lucilio, a 
cura di Massimo Pittau. La scuola 
Editrice, Brescia. pag. 190. 

Brevis collectio hic expromitur epis¬ 
tularum L. A. Senecae ad Lucilium quae 
usui et lectioni sint alumnis linguae lati- 
nae. Portim scholastica, partim scienfi- 
fica ratione viaque procedit clarus vir 

M. Pittau in docenda latinitate. 

In praefatione de auctoris proposito 
monemur. Introductio fere quadraginta 
pagellarum, quasi manuducit in cogni- 

fionem auctoris operisque, L. A. Sene¬ 
cae. Non nulla de ejus vita; quaedam 
de Seneca ut philosopho; de Seneca et 
christianismo; de Seneca ut scriptore; 
magistro; de operibus «viri Cordubensis». 
Deinde de opere «ad Lucilium, epistulae 
morales» sigillatim atque erudite disserit 
auctor, non nulla afferens de loquendi 
ratione seu de sermone L. A. Senecae. 

Denique textus harum epistularum 
editur in commodum alumnorum pluri¬ 
mis atque his scitis adnotationibus or¬ 
natus: Epist. I, II, III, VII, XXXII, XXXIV, 
XXXVII, XXXVIII, XLVII, LX, LXI, LXII, 
LXXXIV, XCVI, CHI, CXII. 

Cuilibet epistulae summarium argu¬ 
mentumque praeit, quo facilius intelle¬ 
gatur a discipulo. Id quod sane a sa¬ 
pienti magistro latinitatis in hoc opere 
obtinetur. Liber commodi usus optima 
ratione typographica confectus, perspi¬ 
cuitatis in dicendo docendoque jucun¬ 
dum specimen, 

I. GONZALEZ, C. M. F. 

Thomson, George. — Greek Lyric 
Metre. W. Heffer et Sons LTD. 
Cambridge, England pag. XII-162. 

Iterum foras datur hoc eruditissimum 
opus de lyrica arte metrica in lingua 
graeca classica. Eidem exarando sedu¬ 
lam navavit operam clarus vir G. Thom¬ 
son, in Universitate Birmingamensi grae- 
carum litterarum Professor. Lucide pro¬ 
positum apparet in brevi praefatione. 

Partitio autem capitum peropportu¬ 
na. 1. Poesis et musica. 2. Phrasis. 3. 
Sententia vel propositio. 4. Transitionis 
modi seu methodi. 5. Forma musicalis in 
poesi graeca, 6. Semanticus rhythmus. 
7. Prima Pindari Olympias. 8. Aeschyli 
«Supplicantes». 9. Orestes. 


Non nullae tanquam supplementum 
adsunt notae. Atque duplex appendix: 

I. summa praecipuarum phrasium in uno¬ 
quoque rhythmi genere, una cum varia¬ 
tionibus formisque raris haud memoratis 
in capite secundo; 2. nomenclatura 
exemplorum additiciorum ad principia 
metrica in capitibus quarto et quinto 
explicatis. Atque totam libri materiam 
scitus index ante oculos commodissime 
expromit. 

A. MARQllES, C. M. F. 

J. C. Stobart. — The Grandeur that 
was Romc. 4th edition edited and 
revlsed by W. S. Maguiness and 
H. H. Scullard. Sidgwick and 
Janckson, London, pag. XXVI-322. 

Primum editum est opus hoc anno 
1912, ex quo tempore ut popularis vul- 
garisve historia apud alumnos anglos ha¬ 
bita est: adeo scite, facile, jucunde ar¬ 
gumentum a clarissimo auctore propo¬ 
situm estl Anno 1920 secunda libri editio 
paratur; tertia anno 1934. Nuperrime 
autem, re tota iterum perpolita, quar¬ 
tum in lucem editur, praesfanfissimorum 
Historiae Professorum cura. 

Pictarum tabularum explicatione 
opus incipit: sex et nonaginta admo¬ 
dum. Quasi conspectus historiae Roma¬ 
norum in introductione pingintur (pag. 
1-13). Deinde in sex ampla capita divi¬ 
ditur libri argumentum: I. Origo Romoe: 
de Rei publicae incremento, constitutio¬ 
ne, religione, legibus (pp. 14-39). 

II. De expugnatione: provinciae, im¬ 
perii Urbs (pp. 40*74). III. Centum Rei 
publicae anni superiores: Gracchi, Ma¬ 
rius, Sulla, Pompejus, Caesar (pp. 75- 
144). Illi. Augustus: senatus, populus et 
magistratus, armo, opes, provinciae (145- 

200). V. Roma Augustea: reformatio ro- 
manae societatis, litterae, ars, architec¬ 
tura (pp. 201-229). VI. De magnitudine 
imperii: De principatu, de Roma impe¬ 
riali, de educatione, de litteris, arte, phi¬ 
losophia, religione (pp. 230-275). 

Aptissimo epilogo, summa chronolo- 
gica, bibliographia, indice hic liber, his¬ 
toriae, artis, archaeologiae classicae Ro¬ 
manorum aureum monumentum absol¬ 
vitur. Et ea juvat hic referre opera huic 
similia, ab eadem vulgata Domo Editri- 
ce: «The Glory that uuas Greece, The 
Spi endour that uuas Egypf, The UJonder 
that uuas India, The Greatness that uuas 
Babylon». 

I. GONZALEZ, C. M. F. 

Virgilio. — Etieide, libro ottavo, a cura 
di Gioacchino Grasso, Minerva 
Italica, Bergamo, pag. 94. 

Lector in praefatione totius libri VIII 
Aeneidos synthesin lucidam inveniet quo 
versuum sensum intime capere poterit. 

Laborem, studium diligentiamque 
auctoris laudamus: nam jucundum qui¬ 
dem est legenti manu duci et ab initio 
amplam totius libri quasi syn hesin per¬ 
cipere. 

Textui scitissimae notulae apponun¬ 
tur quibus tum sensus tum poetae mens 
patet atque cum aliis auctorum locis 
confertur, quorum indice opus comple¬ 
tur. Liber pulcherrime est excusus. 

C. LATORRE, C. M. F 

DfAZ y DfAZ, Manuel C. — Antologia 
dei latin vulgar. Segunda edicidn, 
Editoriai Gredos, Madrid, pg. 240. 

Nova hac editione admodum in me¬ 
lius redditur opus cl. viri Em. Dfaz. Am¬ 


pliore igitur ratione historia sermonis la- 
tini vulgaris, cognosci poterit. 

Haud ita distinctus adhuc apud auc¬ 
tores est sensus «sermonis latini vulga¬ 
ris», qui, juxta Mohl, idem est ac «sermo 
imperialis»; juxta Savj'Lopez, «sermo la- 
tinus vivus et unus»; juxta Sittl «sermo 
dialectalis»; juxta Grandgent, «sermo la- 
tinus hominum mediocris condicionis»; 
juxta vero Hofmann, «sermo latinus fa¬ 
miliaris». 

Ampla quidem exemplorum seu tex¬ 
tuum copia hoc in corpore editur. Uni¬ 
cuique textui praeest apta introductio 
cum idonea bibliographia. Excerpto ve¬ 
ro selecta brevi, sed accurato apparatu 
critico ditantur. 

Haec anthologia utile erit adminicu¬ 
lum in seminariis Universitatum et Insti¬ 
tutorum, ubi litteris humanioribus imbui¬ 
tur philologus, romanensium litterarum 
studiosus, historicus, aut harum rerum 
cultor. 

A. MARQUfS, C. M. F. 

R. S. Bluck. — Latin Unseens . Marr 
chester Unfversity Press. 316-324, 
Oxford Road, Manchester, 13, 
Great Britain. pag. VII-132. 

Hoc quasi latinitatis florilegium iis 
praesertim comparatum est qui in Uni¬ 
versitatibus linguam latinam addiscunt. 
Hi autem loci seu textus latini fere «su¬ 
bito» convertendi sunt. Inde inscriptio 
«Latin Unseens» facile percipitur. 

Pervaria ibi argumenta, cum soluta 
tum astricta oratione, de historia, rheto¬ 
rica, philosophia, litteris; comoedia, epi¬ 
co, satura, mythologia; de elegiaco ver¬ 
su et lyrico. Ideo et pervarii latinitatis 
scriptores: Caesar, Livius, Vellejus, Vale¬ 
rius Maximus, Tacitus, Suetonius, Cicero, 

Seneca, Plinius, Quintilianus, Plaulus, 
Terentius, Vergilius, Lucanus, Horatius, 
Ovidius, Martialis... 

Loci selecti omni laude sunt digni 
qui, una cum interpungendi ratione, de¬ 
sumuntur ex nobilissimis Bibliothecis 

Oxoniensi et Teubneriana. 

PHILOPONUS, C M. F. 

Frjsk, Hjamar. — Griechisches etymo- 
logysches Woerterbuch. Lieferungl3. 
Heidelberg, 1963. Cari Wtnter. — 
Universitaetsverlag, pag. 193 288. 

Tertius et decimus hic fasciculus 
praestantissimi etymologici lexici groeci, 
a praeclaro Professore H. Frisk exarati. 
A vocabulo autem jiet&tao) ad vocabu¬ 
lum vax»j fasciculus, via et ratione quam 
lectores PALAESTRAE LATINAE norunt, 
tuto progreditur. Maxime est in votis 
hujusmodi operis absolutio, quo quidem 
jure meritoque maximi linguae graecae 
monumenti famam sibi adsciscentur et 

auctor et nobilis ille operis editor. 

A. MARQUES. C. M. F. 

Pune L'Ancien. - Histoire Naturelle. 
Livre XXIX. Texte 6tabli, traduit 
et commenti par A. Ernout, «Les 
belles Lettres», 95, Boulevard Ras- 
pail, 1962. 

Rerum index hujus libri XXIX Histo¬ 
riae Naturae Plinii est idem atque supe¬ 
rioris libri, nempe «Medicinae ex anima¬ 
libus». Non nulla de medicinae origine 
praelibantur deque Hippocrito et Chry¬ 
sippo medicis. 

Clarissimus de re magister A. Ernout 
gallicam perfecit translationem; textum 
omni cura ingenioque constituit, quem 
et innumeris eisque eruditis locupletavit 
adnotationibus. 


Maxime commendandus apparatus 
criticus omni studio et cura congestus. 
Index vero nominum et rerum usum libri 
faciliorem reddit. Opus recognovit pro- 
bavitque nobilis Professor M. ]. Andre. 
Nova Plinii editio ex qua sapientes 

magnam percipient utilitatem. 

A. MARQUES, C. M. F. 

Broccia, Giuseppe. — Critica stilisti- 
ca e filologia. Edizioni de «II Centro 
Librario», Sapri, pag. 56. 

Clarus vir ]. Broccia, peritissimus la- 
tinorum et graecorum litterarum Profes¬ 
sor, in Universitole Caralitana non nullo 
opera in lucem edidit plurimi aestiman¬ 
da. 

Hoc vero in fasciculo strictim de cri¬ 
tica «Stilistica» disserit, graeco et latina 
lingua ducibus. 

Totius summa haec est: 1. Primordia. 

2. De notione «collectionis» stilisticae. 

3. Quaestio de duabus sfilisticis: stilisti¬ 
ca linguistica et stilistico litteraria. 4. 
Methodologia analysis stilisticae. 5. In¬ 
terpretationis prolusio: «variotio» in Ta¬ 
cito. 6. Conclusiones. 

Noto bibliographico, indice aucto¬ 
rum, indice locorum et magistrorum li¬ 
bellus absolvitur. 

PHILOPONUS. C. M. F. 

Mincione, Gjuseppino. — Ovidio can¬ 
tore della sua terra e poeta d'amore. 
Editrice Trebi/Pescara, Pag. 52. 

Ex ipsa libelli inscriptione perfacile 
eruitur totius dissertationis cursus, in quo 
distincta ratione opera Ovidii me¬ 
ritis cumulantur laudibus. Professor ]. 
Mincione aliorum librorum auctor, votes 
et ipse egregius, egregie vatem Ploutum 

hoc libello extulit. Anno bis millesimo 
ab Ovidio nato vertente editur. Nobi¬ 
lissimi Professoris Ferdinandi M. Brignoli 

praeest praefatio. 

PHIIOPONUS, C. M F. 

Paratore, Ettore. — Plauto Sanso- 
ni, Firenze, pag. 124. 

Quasi «prooemium» est hic fascicu¬ 
lus, a clarissimo Professore H. Paratore 
comparatus. Sic ille: «Lo abbiamo con- 
cepito e lo adoperiamo come promessa 
all'edizione critica dei featro plautino». 

Editio vero critica Plautina doctis 
viris italicam translationem offeret, una 
cum notis criticis in singulas comoedias. 
Cui quidem multi nobilissimae gentis Ita¬ 
lae sapientes operam navabunt. Utinam 
exitum protinus felicem attingant tot 
magistrorum opera atque labores. 

Agili dicendi genere auctor rem or¬ 
dinat et digerit in septem capita: 1, de 
Plauti vita; 2, de operibus; 3, de arte; 
4, de manu scriptis et editionibus; 5, de 
bibliographia; 6, de rei fortuna; 7, an¬ 
notationes seu de novissimis rebus ad 
Plautum melius cognoscendum, prout 
exstant extremae sapientium investiga¬ 
tiones. 

A. MARQUFS, C.M.F 

Pisani, Vittore. — Introduzione alio 
studio dellc Ungue germantche. 4.* edi* 
zione aggiornata e accresciuta. Ro* 
semberg et Sellier, Torino. 

Anno 1940. h ic liber exaratus et edi¬ 
tus est a claro Professore V. Pisani de 
germanica linguistica bene merito. Quar¬ 
ta modo editio in vulgus profertur, ea- 
que ex auctoris proposito etiam «intro¬ 
ductio» nuncupatur, quanquam in ve¬ 
rum linguarum germanicarum librum 


manualem conversa est. Fere de gothico 
sermone uno antea agebatur, nunc au¬ 
tem plures dialecti explicantur. 

Cursim de proposito in praefatione 
disseritur a magistro, qui, rerum brevia¬ 
tionumque praemisso indice, in tres par¬ 
tes aptius opus dividit: I. —Unitas ger¬ 
manica (pp. 3-29). II. —Germanici ser¬ 
monis elementa (pp. 30-182). III. Non¬ 
nulli textus (pp. 183-222). Bibliographia 
vero et generalis et singularum dialecto¬ 
rum extremas operis paginas complet. 

Via et ratio operis apprime studiosis 
commoda. Tabellis et paradigmatis sci¬ 
tis explicationes facillimae redduntur. In 
textibus allatis ii commendandi, qui ad 
Bibli am, ex Ulphili ca conversione gothi- 
ca, referuntur. Oratio Dominica gothica 
lingua, et antiqua nordica, et germani¬ 
ca, et franca rhenana, et anglosaxona 
exprimitur atque explicatur. 

Introductio haec in linguas germa- 
nicas quam maxime est aestimanda ex 
typographica arte et ratione, quae quasi 
oculis jucunde aucupatur. Studiosis ger¬ 
manarum dialectorum opus Professoris 

V. Pisani magno opere commendamus. 

I. GONZALEZ, C. M. F. 

Alvarez de Miranda, Angel. — Las 
religiones mistericas. Revista de Oc¬ 
cidente, Barbara de Braganza, 12 
Madrid, pag. 244. 

Huic doctrinae pleno libro praefa¬ 
tionem praeponit clarissimus vir Petrus 
Lain Entralgo, inter nostrates historio¬ 
graphos longe praestantissimus. Qui qui¬ 
dem cum operis virtutes propositumque, 
tum scriptoris quasi «mysticam» perso¬ 
nam, lectoris animo instillare conatur. 
Quod nobilis juniorque scriptor de vita 
decesserit valde lugendum. 

Propositum vero libri eo contendit: 
expendere in primis rationem, qua 
religiones mystericae expromptae sunt 
in cursu hisloriographiae religiosae ho¬ 
diernae. Idque eo proposito trutinae 
scientiae hodiernae offertur. Quo faci¬ 
lius detegatur nullam adesse rationem in 
iisdem inserendis, ut nunc est, Historiae 
Generali Religionum. 

Quattuor capitibus, cum opportunis 
notis bibliographicis criticisque, constat 
lib er. Missis notionibus communibus at¬ 
que differentiis inter religiones nationa- 
les et supernationales, juvat hic tertii 
capituli synthesim afferre: Religiones 
mystericae apud Graecos; mysteria Eleu- 
sis et alia Festa; mysteria Dyonisia or- 
phica; mysteria Cabirica Samothraciae; 
mysteria Messenia Andaniae; mysteria 
Sabazii; mysteria Phrygia Attidis et Cybe¬ 
les; mysteria Tammuz-Adonis; Mysteria 
Aegyptia Isis et Osiris; mysterium Irani- 
cum Mithrae. Plana sane argumenti ex¬ 
positio, quod quidem et doctrina et arte 
maxime solidum redditur et confirmatur. 

i. gonzAlez, c. m. f. 

Paoli, Hugo Henricus. — Versus dia¬ 
bolici aliique lusus. F. Le Monnier, 
Florentiae edidit A. D. MCMLXII, 
pag. 80. — Paoli, Ugo Enrico. 
— Pinoculus Latinus (C. Coliodi, 
Pinocchio). Firenze, Le Monnier, 
MCMLXII, pag. 126. 

I. — Apud omnes cultores hodier¬ 
nae latinitatis notissimus fama est auc¬ 
tor hujus lepidi libelli, modo in lucem 
editi. Professor H. H. Paoli cum fecun¬ 
dus, tum facetus, in proponenda pueris 
latinitate. 


Versus quasi destillati, aenigmata, 
fabellae, paroemiae, pueriles narratio¬ 
nes: en tibi argumenta, nitidissimo ser¬ 
mone latino expressa, quae discipulos 
hilaritate animi in discendo officiant 
atque compleant. 

Hic libelli contextus: Versus diabolici 
(pp. 7-18); Aenigmata (I Simphosius al¬ 
ter, II Exterarum nationum aenigmata, 
III Litterarum variationes) (pp. 19-44); 
Apophoreta (pp. 45-54); Adnotationes 
(versus diabolici, aenigmata, aenigma¬ 
tum solutiones, apophoreta) (pp. 55- 

74). 

Illis scriptoris verbis, elegantiae et 
venustatis plenis finem facio: «Versus 
diabolici. —Hi versus nunc primum edun¬ 
tur; neque tu, lector, si diabolum ipsum, 
ut meae senectuti illuderet, illos mihi 
subiecisse putaveris, haud procul, opi¬ 
nor, a veritate aberrabis. Lex est natu¬ 
rae ut senes praeter modum desipiant». 

• Quae tamen lex hic —lector opi¬ 
natur— prorsus averruncandol 

II. — Alter scitus libellus, ejusdem 
auctoris ejusdemque officinae librorioe, 

inscribitur PINOCULUS LATINUS. Est 

nempe latina translatio illius nobilis fa¬ 
bellae «Pinocchio», a claro viro C. Coi- 
Iodi italica lingua exaratae. 

Professor autem Paoli summa di¬ 
cendi facilitate in latinum convertit, ad 
alumnorum in primis latinitatis commo¬ 
dum. lis maxime librum commendamus, 
quo quidem latini sermonis cognitionem 
usumque facillime assequenlur. 

i. gonzAlez, c. m. f. 

Correa Calder6n, E. — Baltasar Gra • 
cidn, su vida y su obra. Editorial 
Gredos, Madrid. pag. 422. 

Auctor hujus modi operis longe pe- 
ritissimus existimatur a sapientibus, in 
enucleanda explicandaque re Graciana. 
Anno 1944 ipse edidit «Opera omnia» 
clari polygraphi Balthassaris Gracidn, ex 
quo tempore maxime increvit ubique 
studium in nostratem philosophum. 

Hoc quidem libro —ubi constricta 
synthesi tota Graciana persono et opera 
distinguuntur ornanturque— ad nostra 
usque tempora protrahuntur quam plu¬ 
rimae quaestiones ad auctorem operis 
«EI Criticon» spectantes. Facili dicendi 
genere, ingenio sollertiaque maxima dis¬ 
serit professor E. Correa, de vita nobi¬ 
lissimi scriptoris, de ejusdem operibus, de 
fontibus, de auctoritate et pondere, de 
bibliographia. 

Missa brevissima de proposito prae¬ 
fatione, duas in partes totum opus divi¬ 
ditur: Vita Balthassaris Gracidn (pp. 12- 
140) et ejusdem scripta (pp. 141-318). 
Libri fastigium amplissima atque utilissi¬ 
ma Bibliographia (319-402). Adduntur 
indices: onomasticus et generalis (pp. 
403-422). 3ure meritoque hoc volumine 
illa «Bibliotheca Romanica Hispanica», 
a clarissimo magistro Damaso Alonso 
condita, honestatur; immo vero etiam 
librum laudibus ii lectores afficient, qui 
litteraria monumenta Balthassaris Gra- 
cion callere cupiunt. 

A. MARQUES, C. M. F. 

Alonso, Damaso. — La lengua poitica 
de Gdngora. 3.* edicidn, corregida. 
Consejo Superior de Investigacio- 
nes Cientifica9, Madrid, pag. 230. 


Liber hic laurea Praemii Nalionolis 
Litterarum, anno 1927, donatus est. Qui 
nunc demum in lucem editur, quamquam 
multo perpolitior, resque alio ordine dis¬ 
tribuuntur. Altera tamen libri pars desi¬ 
deratur, In eadem erit sermo de meta¬ 
phora, de hyperbole, de allusionibus, de 
rhythmo, de colore, cet., in arte scien¬ 
tiaque Gongoriona. 

Dispositio vero hujus primae operis 
partis haec est: Introductio cum inscrip¬ 
tione «Los dos Gongoras» (pp. 8-41). 
Caput I, de «cultismis» —sit venia ver¬ 
bo— (pp. 43-85). Caput II, de «cultis, 
mis» juxta censuras et paroedias littera¬ 
rias (pp. 87-119). Caput III, de difficulta¬ 
tibus syntaxis Gongorianoe (121-134). 
Caput IV, de repetitione formularum sti- 
listicarum (pp. 135-152). Caput V, de 
«cultismis syntacticis» (pp. 158-175). Ca¬ 
put VI, de hyperbato (pp. 177-211). 

Atque opus finitur luculenta synthesi 
hujus primae libri partis, non nullis ad¬ 
ditionibus et emendationibus, una cum 
indice nominum propriorum et rerum. 
Auctor admodum notus est in provincia 
litteraria ex plurimis doctrina plenis li¬ 
bris. In praesentiarum autem cathedra 
fungitur Philologiae Romanicae in Uni¬ 
versitate Matritensi. 

I. gonzAlez, c. m. f. 

D'Agostino, Vittorio. —Studi sui 
Neostoicismo — Seneca , Plinia il Gio - 
vane, Epitteto, Marco Aurelio . Secon- 
da edizione. Via S, Pio V, 16. To- 
rino, pag. XII-158. 

Aurea hic collectio subjicitur docu¬ 
mentorum, ad Neostoicismum rectius 
cognoscendum. Clarus Professor D'Agos- 
tino de re est bene meritus: multos quip¬ 
pe annos doctrinam illam ingenio, studio 

sollertiaque agitavit, in praeclaris aucto* 
ribus legendis atque animo expendendis, 
Zenone, Cleanthe, Chrysippo, Panaetio, 
Posidonio, Hecalone, Seneca, Epicteto, 
Marco Aurelio. 

In hoc autem volumine penitus per* 
scrutatur mens Senecae, Plinii Junioris, 
Epicteti, Marci Aurelii. Scriptoris propo¬ 
situm paucis absolvitur, et amplissima 
de re bibliographia praemittitur, (pp. 
VII-XII). Totius libri summa: I. Scientia et 
ors psychologica Senecae (pp. 1-30). II. 
Seneca et «de tranquillitate animi» (pp. 
31-51). III. Plinius Junior et quaestio de 
sui ipsius interitu (pp. 62*89). IV. De di¬ 
visione operis Epicteti (pp. 90-91). V. 
De sensu libertatis apud Epictetum (pp. 
92-119). VI. De officiis ethicae socialis in 
Marco Aurelio (pp. 120*140). VII. Minu¬ 
tius Felix et Seneca (141-149). 

Aptius opus definitur et absolvitur 
tabella evolutionis historicae Stoicismi, 
indice rerum, indice nominum proprio¬ 
rum. 

I. gonzAlez, C. M. F. 

Schoellgen, Werner. — Problemas 
morales de nuestro tiempo. Edltorial 
Herder, Barcelona 1962. pag. 490. 

Perbella huic opert summa nobilis 
illa Pittaci vox Kaipov xva>f>i. Et quidem 
tempus opportunum noscens, clarissimus 
vir 10. Schoelgen in fasciculum redegit 
unum diversa de re morali argumenta 
alias in vulgus ab eodem magistro edita. 
Nunc vero ponderosum opus in hispani- 
cam linguam redditum voluit Domus 
Herder. 

Quattuor in partes opus dividitur. 

I. Quaestiones fundamentales de theo¬ 
logia morali et pastorali (pag. 29-204). 

II. Problemata theologica moralia de 


jure deque re politica (pag. 205-272). 

III. Problemata anthropologica de theo¬ 
logia morali (pp. 273-402). IV. Proble¬ 
mata theologica morolio de medicina 

(pp. 403-484). 

Brevis, sed opportuna, praefatio de 
conceptu biblico vocis xatpoc librum 
aperit; atque opportunissimo indice 

analytico clauditur. 

A. MARQUES, C. M. F. 

Karrer, Otto. — Sucesidn ApostPlica 
y primado. Edltorial Herder, Barce¬ 
lona 1963, pag. 84. 

Quaestio de Primatu in Ecclesia ca¬ 
tholica, omnino conjuncta est cum opos- 
tolica Episcopatus successione. Haec 
igitur e re nata quaestio prima, ex qua 
pendet quaestionis de Primatu solutio 
in sacra theologia. 

Commode in duas paries ab auctore 
libellus aptatur: I. De successione apos- 
tolica. II. De Primatu Petri. Potius dia¬ 
logo Professor Karrer utitur cum «fratri¬ 
bus separatis» et cum illis de difficulta¬ 
tibus objectionibusque aperta mente ani¬ 
moque disserit. 

In prima libri parte expromitur mens 
clari viri Campenhausen aliarumque 
scholarum catholicarum de Successione 
Apostolica; in altera autem notatu dig¬ 
na interpretatio textus Mat. 16, cum ex¬ 
plicationibus eruditissimi Professoris O. 
Cullmann. Etsi liber brevis, bibliographia 
tamen apposita res maxime explicatur. 

i. gonzAlez, c. m. f. 

Van den Eynde, Damian. — Tradi* 
cidn y Magisterio. Edltorial Herder, 
Barcelona 1963, pag. 56. 

Novum opus in utili «Parva Biblio¬ 
theca Herder». Primigenia opusculi in- 

Bibliographio 


scriptio «Tradizione e Magistero», o clo- 
rissimo Theologo D. van den Eynde se¬ 
dula curo ingenioque exarati. In hispo- 
nicam vero linguam diligenter converiit 
praeclarus vir loachim Blazquez, de 
theologica scientia bene meritus. 

Libelli cursus triplex: I. Origines. II. 
De Traditionis notione. III. Conclusio. 
Quamvis sint maxime conjunctae cum 
argumento hujus lucubrationis, minime 
referuntur ab scriptore quaestiones de 
Primatu Romano deque evolutione Dog¬ 
matis. Quae quidem, ex ipsarum ampli¬ 
tudine et momento, seporatim actae 
sunt in eadem berderiano Bibliotheca iis 
titulis: «Sucesion Apostolica y primado», 
et «Desarrollo dei dogma». 

Auctor in hoc opusculo quasi com¬ 
pendium contexit de incremento investi¬ 
gationum, superioribus quadroginta an¬ 
nis; atque summam sententiarum de re 
expromit. Qui de argumento ampliora 
documenta cognoscere velint, hoc libro 
duce facile assequentur. Selecto enim 
referuntur opera, de Traditione in Ec¬ 
clesia primaeva, de influxu religionum 
non christianarum, de Episcoporum co- 
talogis, de Symbolis, de Traditionis no¬ 
tione. 

I. gonzAlez, c. m. f. 

Fabro, Cornelio — E* problema de 

Dios. Biblioteca Herder, Barcelona 
1963, pag. 108. 

Quaestio quidem maximi momenti 
in vita hominis «problema» Dei est. Ea 
igitur quae sunt de Supremi Dei exsis¬ 
tentia et natura magnopere nostra in¬ 
tersunt, eaque quasi ludentes ad tergum 
jactare nequimus. Problema hoc animum 
hominis quasi cuspide quadam percutit 
eumque cogil ut lumen quaerat quo id 
solvere possit. 


Liber quem lectoribus offerimus, licet 
parvus, non scintilla tantum, sed fax est 
ad hanc quaestionem illustrandam et 
exquirendam. 

Cornelius Fabro, in Universitate Ca- 
thol ica Mediolonensi philosphioe claris¬ 
simus Professor, cujus auctoritas apud 
sapientes odmodum praestot, hominem, 
qua est homo, religiosum esse affirmat, 
atque religionem intime cum natura ipso 
ligatam esse; qua de causa problemo 
theologicum, problema est naturae ho¬ 
minis. 

C. LATORRE, C. M. f. 

Orazjo. — Odi td Epodi. Versione 
poetica di Alberto Mortera. Vit- 
torio Bonacci Editore, Roma. Pag. 
266. 

Ca rmina horatiana et Epodi nobilem 
hoc libro clarissimi vatis A. Mortera lo¬ 
cum invenere. Labor quidem improbus 
poesin Horatii vernaculo versu converti 
atque exprimi; quod tamen plurimi ma¬ 
gistri id animo ingenioque contende¬ 
runt. 

Auctoris vero propositum illud: Va¬ 
tem Venusinum quam maxime italicum 
reddere: et litterae quidem italicae pro¬ 
posito gratae, ni multum fallor, adquies- 
cent. Quattuor Odarum libri, italico 
poesi floridi, hic eduntur una cum ple- 
risque Epodis horatianis. 

Unicuique carminum brevis et eo 
ponderosa notitia praeit, qua sensus lu¬ 
cubrationis facilior studioso reddatur. 
Liber summa cura typographica disposi¬ 
tus exhibetur. In primis latinitatis et 
humaniorum litterarum studiosis alumnis 
dicatur liber: quo jure meritoque non 
nulla minus eisdem apta carmina in libro 
desiderantur. 


L GONZAUEZ, C. M. F. 




SCHOLARES LINGUAE LATINAE COMMENTARII 

Scripta mittantur ad Moderatorem: Conde, 2, BARBASTRO (Huesca) 

Pretium ad ADMINISTRATOREM: Laurla, 5. Ap. 1042 - BARELONA • 10 
Constat 4n Hispania et America Hispanica: 25 pesetis; in Gallia: 3'50 francls; In Italia: 350 libellis; in Germania 
2*5 marcis; in reliquis civitatibus: 0*80 doliaris. 

ANN. IX - (FASC. IV) - N. 36 M. DECEMBRI A. MCMLXIII 


QUIS EST REX? 

Cum terrenae bestiae regem habere vellent —ut aves aquilam habebant regi¬ 
nam—, ad eum creandum, statuto loco et die convenerunt. Ubi omnes tacuerunt, 
sorex in medium concilium procedens. —«Cupio, inquit, omnium belluarum regem 
esse leonem. 

Tunc lupus haec audiens: —«Opto ut elephantus rex fiat noster...*. 

Quibus auditis, cetera animantia nutu suo, suffragium tulerunt: pars leoni, 
pars vero elephanti. Suffragiis delatis, testudo, magni illius concilii moderatrix: 

— «Suffragium, inquit, neque leoni, neque elephanti fero; quoniom si leoni regnum 
propter vim vel elephanti ex magna corporis vastitate detulerimus, hostis callidus 
nos petet, vincetque nos omnes. Beluam quandam novi hac calliditatis virtute or¬ 
nata —nomen est ei HOMO—; qui si noster rex electus erit, magno nobis juva¬ 
mini erit, secus,,. Hunc ergo nostrum regem fieri cupio. Qui ex duobus vobis eum 
vicerit, noster erit rex, sin autem ille vos vicerit, eum nos omnes regem habebimus*. 

Leo atque elephantus, testudine concomitanle, ad quaerendum HOMINEM 
se contulerunt. 

Paulo post cum ad quosdam fundos pervenirent: —«Hic, inquit testudo, sege¬ 
tes, arbores colit homo*. 

Per silvam procedentes senem laborantem invenerunt; iterumque testudo: 
—«Hic, inquit, HOMINIS parens, non HOMO est*. 

Postea pueros pila ludentes... 

— «Hi sunt, inquit, HOMINIS filii*. Qui interrogoti ubi esset HOMO deterriti 
fugerunt... 

Ad villam postremo duo venatores ad se accedentes viderunt. Tunc testudo: 

— «Ad pugnam, amici, vos parate, en HOMINES ad nos accedunt*. 

Venatores ergo leonem et elephantum ad se venire videntes jaculati sunt humi¬ 
que animalia ceciderunt. Quibus compertis, testudo suos statim petens, narravit om¬ 
nia quae viderat. Quo tunc HOMINEM regem animantium omnes pronuntiarunt... 

Alumnus Ouineensis 

Pugna cum leopardo commissa 

Missionarii, viri fortissimi sunt: qui saepe cor¬ 
pore et animo maxime strenui nobis ostenduntur. 

Pater Aloisius Denis, Nyasae Missionorius in 
Africa, se comminus cum leopardo pugnasse nor- 
rat. 

«In cubiculo eram, cum adulescens intrat: 
—Pater, inquit, cito. Leopordus in christionum 
irruit eumque laceravit. 

Sclopetum sumpsi et statim abii». 

— «Ibi est, Pater». —Locum digito designatum 
intueor, sed nihil prorsus video. Hic aliqui vena¬ 
tores nigritae se nobis addunt. 

—Pater, inquiunt, leopordus aufugit. 

—Bene est; sed ubi est qui a leopardo est 
laniatus? 

—Illum in vicum jam adduximus. 

Ego duxque in silvam prudenter penetramus. 

Repente dux perterritus: —«Oculos intende, 
Pater, inquit: In illum cito glandem explode. 

Longius prospiciebam, neque tamen percipie¬ 
bam quod proxime ante me habebam. 

—Explode, explode cito monuballistam igni¬ 
feram, Pater!, dux anxius repetebat. 

Tunc adversarium ante oculos vidi, sed sero 
jam erat; rugitum edidit horribilem atque in me 
saltu terribili irruit. Lingulam compressi sclopeli 
simulque in latus me inclinavi. Glons*eum non est 
assecuta, neque tamen ille me saltu suo arripuit. 

Leopardus iterum abnormi ore aperto in me 
irruit. Caput ejus manuballista tutudi, quo eum 
enecare sum conotus, sed ille nequam ictum vi¬ 
tavit, atque sclopetum in arborem diffractum est. 

Tunc pugna comminus incepit. Manuballistam 
procul ejeci atque a tergo, arbore tectus, me 
defendi dum mihi auxilium ferebatur. 

Leopardus iterum in me irruit, erectus in pos¬ 
terioribus pedidus ul me laniaret, ego autem, ab 
arbore semper protectus pedibus ventrem ejus 
percutiebam. Alia manu ejus jugulum opprime¬ 
bam, alio vero ab ejus unguibus me protegebam. 
Pera dolore fremuit humique concidit. Ego tamen 


POST PERICULA 

Mater. Quid cum animo tuo, fili 
mi, volvis? 

Filius. — ...Cogito Londinium Insu- 
larumThilippinorum caput esse... 

Mater. — Quare, fili mi, quare? 

Filius. — Quia heri in periculis ita 
magistro respondi .. 

3. PALOU 


Albo avis (Cie. Fam.. 7, 28, 2) 

— res rara, inusitata — 

Gollinoe filius albae (tevenal., 13, 

1141) 

— dicitur de re fortunata — 

Dies albo lapillo notandus 

(PIir. Epist. t 6, 11) 

— dies felix — 

Adjicere album calculum 

(Plin. Epist 1, 2, 5) 

— probare — 


IN CAUPONA 

— Quo modo, caupo, hoc vinum 

oppellatur? 

— Quare a me hoc quoerrs? 

—Quia cum sit «baptizotum» 1 # con¬ 
sentaneum est nomen ei esse... 

1. — hoc verbum ito adbibet no«te r 
Vives—. 

Er. SALA 

TU THEMISTOCLES NON ES 

Iter faciens Themistocles, puero 
comite, torquem aureum humi jo- 
centem vidit; sed praeteriit. 

Cum autem Themistocles intelle¬ 
xisset puerum torquem sibi assumere 
velle, neque tamen audere —quia 
dux praesens oderat — , subridens: 

Tolle, puer, tolle torquem, in¬ 
quit, nam tu non es Themistocles... 

MICHAEL R. 




227 



TRIANGULUS MAGICUS 



1. Aetloplae urbs 

2. Tersi 

3. Patri patris 

4. Conjunctio 

5. Praepositio 


in illam irrui, sed e manibus evasif. Iferum adver¬ 
sum me incessit atque unguibus aggressa est; ego 
autem calceis, clavis gravibus protectis, percutie¬ 
bam: in ore, in gutture et praesertim in ventre 
feram jam debilitatam percutiebam. Repente ta¬ 
men crus meum momordit et uno cum veste car¬ 
nis frustum arripuit. 

Statim fluere sanguis coepit; caput meum eva¬ 
nescebat oculique obscurabantur. Idemque ad¬ 
versario eveniebat. Denique eum e cervicibus 
deprehendi atque humi prostravi, altero crure 
jugulum opprimebam alteroque eum in terra 
constrigebam. 

Leopardus e manibus fugere conabatur, sed 
corporis ejus vires exhauriebantur, tamen illum 
evasurum praevidebam. 

Tandem ad me catechista pervenit statimque 
ex venatoribus unus. Certo securis ictu interfecta 
est fera. Salvus eram. Pugna horae quadrante 
protracta erat. A christianis circumdatus in vicum 
delatus sum. 

Statim defeci, cumque animum recepi, gratias 
Deo egi quam maximas, qui vitam meom serva¬ 
verat. 

Plagas diu curavi et adhuc in corpore cica¬ 
trices fero. P P PASCUAL et P. PfREZ 


SOLUTIONES 

Pal. Lat., n. 183, p. 174 - i76. 
Pal. Adul. n. 35, p. 6 - 8 

Aenigma Vergilianum 

PUMICE 
UT I N A M 
MI SERO 
INERIT 
CARINA 


DO - MI • NA * TO - RE 


1 • 2 domi 
1 ■3 dona 
1*2*3 domina 
3*4 nato 
3 * 5 nare 


2-3-5 minare 
1*3*4 donato 
5-3-4 renato 
5-3 rena 
1-3*5 donare 
1 * 5 doto 


Triangulus magicus 

VESTA 
EQUA 
SU I 
T A 
A 


Ad saltum equi 

Sit dlea haec festa nobis 
ut sacratum gaudium. 

Pbuointius 

SAGUNTUM, URBS OPULENTIS 



1. Legati, ab Hannibale non 
admissi, Carthaginem proficis¬ 
cuntur; sed vana et irrita eorum 
legatio fuit; quamquam Hanno 
princeps alterius factionis in se¬ 
natu Carthaginiensi «Sagunti 
ruinae, inquit, nostris capitibus 
incident»... 


2. Dum Romani tempus te¬ 
runt legationibus mittendis, Han¬ 
nibal paucorum dierum quietem 
militibus dedit; hi enim fessi 
proeliis operibusque erant. 


3. Tunc stationes ad custo¬ 
diam vinearum aliorumque ope¬ 
rum disposuit; interim militum 
animos et ira in hostes stimulat, 
et spe praemiorum accendit, et 
praedam captae urbis militum 
fore dicit. 


4. Saguntini vero ita non 
nocte, non die unquam cessave¬ 
rant ab opere, ut novum murum 
reficerent ab ea parte qua oppi¬ 
dum patefactum ruinis erat 

SIMA, AB HANNIBALE DELETUR. - II 


5. Inde oppugnatio atrocior 
quam antea adorta est. Ipse Han¬ 
nibal ad ingentem turrim mobi¬ 
lem hortator aderat; quae cata¬ 
pultis ballistisque, per omnia 
tabulata dispositis, muros defen¬ 
soribus nudavit 


6 Hannibal quingentos fer- 
me afros cum dolabris ad sub¬ 
ruendum ab imo murum mittit: 
qui cum caementa interlita tan¬ 
tum luto haberet, latius quam 
qua caederetur, ruebat, et per 
ruinas agmina armatorum in ur¬ 
bem vadebant. 


7. Locum quoque editum 
capiunt; catapultas ballistasque 
ibi conferunt, ac muro circum¬ 
dant ut in ipsa urbe velut arcem 
imminentem habeant. Utrimque 
summa vi et muniunt et pugnant. 


8. Simul crescit inopia om¬ 
nium longa obsidione et minui¬ 
tur exspectatio externae opis, 
cum tam procul Romani —unica 
spes— (sint) et circa, omnia 
hostium sint. 

ALUMNI EPISTULAS DANT SCALAE SUBLIMES 


Excmo. ac Rdmo. Domino Paulo Taguchi, 
Osakae Antistiti. 

Excellentissime et amplissime Vir. 

Claretiani Alumni Seminarii Minoris 
Missionariorum Filiorum Imm. Cordis B. 
M. V. Rosarii in Argentina constituti, ob- 
servantissimam tibi salutationem mittimus, 
atque gratias plurimas rependimus ob pul¬ 
cherrimam Imaginem Depictam Cordis 
Immaculati quam nobis benignus dicasti, 
piis doctisque documentis inscriptam. 

Hoc testimonium existimationis tuae 
in nobis auget studia propagandi aliquan¬ 
do Evangelii ad extremas usque orbis pla¬ 
gas. 

Quae studia nunc nutrimus opera et 
oratione: singulis enim diebus marialem 
salutationem recitamus pro Missionibus 
et Missionariis Japoniae. 

Filialem iterum salutationem mittimus, 
tuam exorantes pastoralem benedictionem. 

Pro Alumnis Claretianis. 

Leonardus Mehring, C. M. P. 

(V c. alumnus) 

Rosarii , in Argentina. 



12 • 5 Templum 
9 • 16 Accusas 
4 -13*9 Adjuvate 
3-8-1 Acrisii fratri 
2-10 Jovis filia 
6-7 Populus 
15-11 Ungo 


Si quae verba proponuntur in alia 
mutaveris ejusdem sensus, et syllabas 
per numeros apte diviseris, Horatii 
invenies notissimum versum. 

prOpOSUit F. JlMENO 


DIOGENES 



VERBA 

ARCANA 

Diogenes, philosophus Cy¬ 
nicus, qui Athenis mendicans 

1 - 

. . S . . 

1 — Sum 

libere carpebat errantes, a Ly- 

2- 

. U . 

2 — Praepositio 

sia Pharmacopola interrogatus 

3- 

. I . 

3 — Nutrio 

an deos esse crederet: «■ Cur, in- 

4- 

* . L« . » 

4 - Clivo 

quit, non credam deos esse , cum 

5 - 

6- 

... ... 

. . . M . . . 

5 — Potum 

6 — Recenseo 

credam te diis inimicum esse»? 


Julius A. Makqu£s 

AUCTORES MEMINERINT VERBORUM AENIGMA 


Quondam aquila et leo inita societate 
in rebus administrandis, ad negotia agen¬ 
da valde momenti convenerunt 

Aquila sic de vespertilione conquesta 

est: 

— «Ut in volando sese exerceat, saepe 
meis filiolis miscetur. Cum ei collibitum 
est, neque rostrum se habere dicit; atque 
aliquando —cum vult— quadrupes reddi¬ 
tur... Cum meis servis tuis male dicit, et 
cum tuis meis obstrectat...». 

Quibus auditis sic leo: 

— «Res, inquit, optime se habet... Juro 
in meo irr.perio vespertilionem nunquam 
vitam acturum...» 

Cui aquila: — «Neque apud me un¬ 
quam nidificabit». 

Ex quo tempore solum vespertilionem 
—nam nemo eum comitem nec amicum 
quaerit— noctu errabundum videmus. 

Auctores sunt litterarii qui vespertilio¬ 
ni similes sunt. Si ergo, cum omnibus vi¬ 
tam communem instituere velint, fabellae 
sint memores... — Julius A. Marqu£s 


Puerum quemdam, quia caput habebat 
magnum, comites amicique Capitonem voca¬ 
bant, eumque maxime irridebant. 

Quodam diem, puer flens ad domum 
suam revertit. Mater vero cum eum flen¬ 
tem videret, 

— «Quare, inquit, fili mi, ploras? 

— «Omnes socii me «capitonem» di¬ 
cunt quod ego revera pati nequeo... 

Tunc mater, ut filium consolaretur: 

— «Fili mi, inquit, tu capito non es... 
Noli anxius esse... At statim capiti tuo 
petasum impone mihique cicerum affer 
chilogrammata... triginta. 

Quo puer laetus abiit... — J. De Blas. 


1 2 3 4 5 


• • 

* • 

• • 




♦: 

| 

♦ 



♦i 

♦ 







1 
2 

3 

4 

5 

In transversum 

1 Innatas 

2 vocales 

3 metuit 

4 vocales 

5 pars br&cchii 


In perpendiculum 

1 ortum 

2 vocales 

3 at 

4 vocales 

5 locatus 
(Vers, lit t ) 



tfesba Jtatalicia 
CHRISTUS DOMINUS, 

iterum adveniens et apud 
nos nascens, amicis et lecto¬ 
ribus PALAESTRAE LATI¬ 
NAE bonum et pacem alte¬ 
rat ac supernis donis am¬ 
plissime eos cumulet. 

DISTICHA 


Noli terere tempus 

Tempora consumo nugis et Inanibus, et sic 
Ne pereant, vitae tempora perdo meae. 

Tempus 

Tempus edax rerum: nos et terit omnia tempus, 
Nos terimus tempus: jam sumus ergo pares. 

Juvenum verecundia 

Egregium juvenis signum verecundia, tanquam 
Peccati constet poenituisse sui. 

Pueri et senes 

Ne saeva in canos, juvenis, convicia fundas, 

Sed sede assurgens praetereunte sene. 


Cusfo*. — Quare manum In 
Pauli sinum (seu In fun¬ 
dam vestis) immisisti? 

Latro. — Quia... algebam. 

Jesus De Blas 

PSITTACUS SURDUS... 

—Tu mihi, venditor, qua9 
voces et sonos psittacus 
audiret, redditurum af¬ 
firmasti. 

— Hoc sane asserui; sed mi* 
sellus psittacus surdu 9 
est... 

JoSEPHUS SAIGf 


• Ira sane, a tabaco sugen¬ 
do abstinui, quia ex reni¬ 
bus laborabam, 

- Qui fieri pote9t? 

— Quia, cum cicca collige¬ 
rem, saepissime in die me 
inclinare necesse erat. 

Jesus Calvo 

IN PERICULIS 

Magister. — Quare, puer, 
Adamus et Heva e Para¬ 
diso expulsi sunt? 

Puer. — (secum cogitat) Quia 
vilico solvere non pote¬ 
rant. 


AD SALTUM EQUI 


u ha 

fl 

HA 

fSI 

PA 

MI 

HA 

516 

DfH 

TA 

A 

Gl 

IH 

[ SED 

DO 

115 HI 

II 

RA 

10 

fl 

11 

CEft 

HOS 

BIL 

IA 

IRIS | 

G0 Hf 


PARSIMONIAE 

INDULGENS 

Homo erat adeo studiosus 
parsimoniae ut magnis ac lon¬ 
gioribus passibus semper ince¬ 
deret, quo serius calceorum 
fulmenta consumerentur. 

C. Kippes 



A. Costa 


Rosarii, in Argentlna. 


Salmanticae. 




BIBLIOGRAPHIA 


Hornef, Josef. — i Vuelve el Dtaconado 
de la Iglesia primitiva? Editorial Her¬ 
der, Barcelona. pag. 192. 

Nota apud omnes est penuria voca¬ 
tionum sacerdotalium, qua opprimuntur 
plurimae terrarum orbis regiones. Res¬ 
tauratio in Ecclesia diaconatus, non nul¬ 
lorum auctorum sententia, nonne esset 
quasi ejusmodi necessitatis levamento et 
solacio? 

Quattuor in partes argumentum to¬ 
tum dividitur ab scriptore. I. Principia 
de ordinis sacramento, de diaconatu, de 
ordinibus minoribus (pp. 19-60)* II. Sen¬ 
tentiae oppositae (pag. 61-116). III. Ad 
restaurationem diaconatus (pp. 117-133), 
IV. Diaconatus in non nullis spiritualis 
vitae adjunctis (134-192). 

Hispanicam editionem aptavit Rdus. 
P. Nazarius Gonzalez, S. 3., qui quidem 
in prologo non nulla exprimit de re 
apud nostrates consideranda atque ani¬ 
mo pendenda. Haud eadem semper 
mens, ubi adjuncta rerum temporumque 
diversa erunt... 

Liber utilis erit ad rem ita tempori¬ 
bus nostris disputatam serena placida- 
que mente in propatulo exhibendam. 

A. MARQUtS, C. M. F. 

Goerres, Albert. — Metodos y expe - 
riencias dei psicoandlisis. Editorial 
Herder, Barcelona, pag. 302. 

Qurdnam rei est Psychoanalisis? «Di¬ 


mensiones» analysis. Salus et infirmitas 
animae. Phaenomena structuraeque for¬ 
mationum defectivarum «characteris» in 
diagnosi psychoanalytica. Relatio et 
transferentia. Resistentia. Observationes 
de analysi somniorum. Evolutio etinter- 
pretatio characteris in analysi expres¬ 
sae. Effectus methodi analyticae: Haec 
quidem argumentorum summa, quae hoc 
in libro agitantur. Clarissimus vir A. 
Goerres, medicinae et philosophiae Doc- 
tor, Professor Psychologiae in magun- 
tiana Universitate, medicus psychotera- 
peuta Francoforti ad Moenum, hoc in 
elaborato opere exprimit quasi «techni- 
cam» sententiam de Psychoanalisi. 

Vel ipsis rei profanis facilis libri com¬ 
prehensio. Maxima cura conversio his- 
panica a claro scriptore Alexandro Ros 
exarata est. Quocirca psychologis, ma¬ 
gistris, medicis, animarum pastoribus 
opus hoc magni erit momenti aestima¬ 
tionisque. 

Re quidem vera, multa temporibus 
nostris argumenta freudiana nullius sunt 
momenti, immo vero etiam obsoleta; 
multa tamen a Magistro .Psychoanalysis 
edocta, permanent eruntque in provin¬ 
cia psychologica perennia. Valid um ad¬ 
mittere, caducum respuere: hoc scientiae 
munus heri hodieque. Idque propositum 
auctoris libri hujus, dextro omine a 
Domo Herder apud nostrates inducti. 

I. GONZALEZ, C. M. F. 

